title: Avosaaren kalliomaalaus

text: Maalauksen on löytänyt Timo Miettinen vuonna 1976. Maalaus sijaitsee Avosaaren länsirannassa saaren keskikohdalla olevan useampimetrisen jyrkän kallion eteläpäässä. Kallio aukeaa länteen Varpusenselän suuntaan, ja jyrkänteen alusta on hyvin kivikkoinen ja hankalakulkuinen. Kohde sijaitsee melko lähellä Viherinkosken maalauksia.


title: Avosaaren kalliomaalaus

text: Vuonna 1996 kävivät Timo Sepänmaa ja Pekka Kivikäs kohteella mittaamassa. Maalaukset olivat 10,46 metriä Päijänteen pinnan yläpuolella. Maalauksiin pääsee käsiksi kalliotasanteelta, joka on noin 9,1 metriä vedenpintaa korkeammalla. Maalauksien korkeusero alimman ja ylimmän punaväriläiskän välillä on 0,85 metriä.


title: Avosaaren kalliomaalaus

text: Maalaukset ovat kivikautiset ja mahdollisesti tyypillistä kampakeraamista kautta.


title: Avosaaren kalliomaalaus

text: Maalausalue on pieni, vain noin 75 cm korkea ja 80 cm leveä, ja sisältää vain muutaman kuvion. Kolme hirvieläintä, todennäköisesti hirviä, katsovat vasemmalle, ja niistä vain yksi erottuu selvästi. Se on maalattu paksuksi hirveksi ja sen sisälle on vedetty viivoja, joiden merkitys jää epäselväksi. Ylin hirvi on maalattu täyteisesti. Tällaisia hirviä Suomessa on tämän lisäksi vain Saraakalliolla. Muualla Skandinaviassa sellainen on yleistä. Muut hirveen liittyvät viivat ovat johdattaneet ajatukset veneeseen, jolla on hirvenpääkoriste keulassa. Vaikuttaa siltä, kuin veneessä olisi jokin kyydissä. Muut kaksi hirveä ovat melko pahasti tuhoutuneet.


title: Ulvilan kihlakunta

text: Ulvilan kihlakunta () oli Turun ja Porin läänissä sijainnut kihlakunta. Kihlakunta käsitti suuren osan nykyisen Satakunnan maakunnan alueista. Kihlakuntaan kuuluivat lähinnä kaikki Satakunnan rannikkokunnat ja muita rannikon läheisyydessä sijaitsevia kuntia. Ulvilan kihlakunnassa oli juuri ennen toista maailmansotaa 88 194 asukasta (31.12.1939) ja sen maapinta-ala oli 4 007,38 km² (1.1.1938). Väestötiheys oli siten 22,0 asukasta neliökilometriä kohti.


title: Ulvilan kihlakunta

text:
Vuoden 1940 aluejaon mukaan kihlakuntaan kuuluivat seuraavat kunnat:
Kihlakunnan ulkopuolella oli Porin ja Rauman kaupungit.


title: Ulvilan kihlakunta

text: Kihlakunnan tuolloisista kunnista Honkilahti ja Hinnerjoki liitettiin myöhemmin Euraan, Porin maalaiskunta ja Ahlainen Porin kaupunkiin, Rauman maalaiskunta Rauman kaupunkiin ja Kullaa Ulvilaan, joka oli jo ennen liitosta muutettu kaupungiksi.


title: Ulvilan kihlakunta

text: Vuoden 1996 joulukuussa Suomeen muodostettiin uudenlaiset kihlakunnat. Uudessa kihlakuntajaossa vanhan Ulvilan kihlakunnan vuoden 1940 mukainen alue jakautui kolmeen eri kihlakuntaan.


title: Ulvilan kihlakunta

text: Porin kihlakuntaan ei kuulunut muita kuntia, mutta Kankaanpään kihlakuntaan kuului luettelossa mainittujen lisäksi neljä muuta kuntaa ja Rauman kihlakuntaan yksi muu kunta.


title: Jorge Luís dos Santos

text: Jorge Luís dos Santos (s. 23. huhtikuuta 1972 Palhoça) on brasilialainen jalkapalloilija. Suomessa pelatessaan dos Santos käytti pelaajanimeä Santos, mutta myöhemmin hänet tunnettiin nimellä Jorge Luís.


title: Jorge Luís dos Santos

text: Santos aloitti ammattilaisuransa Omanin pääsarjassa vuosina 1991–1993. Sieltä hän siirtyi takaisin kotikaupunkinsa Florianópolisin Avaí-seuraan.


title: Jorge Luís dos Santos

text: Santos saapui Suomeen heinäkuussa 1996 ja edusti Veikkausliigassa loppukauden ajan porilaista FC Jazzia. Hän oli mukana voittamassa seuralle sen toista Suomen-mestaruutta.


title: Jorge Luís dos Santos

text: Suomesta lähtönsä jälkeen Santos oli muun muassa Portugalin Primeira Ligan Campomaiorensen joukkueessa kaudella 1997–1998, mutta ei pelannut yhtään ottelua. Kaudella 2001–2002 hän edusti Hongkongin pääsarjassa Happy Valley AA -seuraa. Santos lopetti uransa Portugalin neljänneksi korkeimmalla sarjatasolla vuonna 2004.


title: The Equals

text: The Equals oli englantilainen-yhtye, joka perustettiin Pohjois-Lontoossa vuonna 1965. Yhtyen musiikki oli funk/pop/reggae/rock tyylistä. Yhtye hajosi vuonna 1979.


title: Barney Stanley

text: Russell "Barney" Stanley (1. tammikuuta 1893 - 16. toukokuuta 1971) oli kanadalainen ammattimainen jääkiekkoilija, joka pelasi hyökkääjänä Vancouver Millionaires -joukkueessa Pacific Coast Hockey Association -sarjassa (PCHA) sekä Calgary Tigersia, Regina Capitalsia ja Edmonton Eskimosia Western Canada Hockey League -liigassa (WCHL). Hän toimi Chicago Black Hawksin toisena valmentajana National Hockey Leaguessa (NHL), jossa myös pelasi yhden ottelun. Hän voitti Stanley Cupin Millionairesin mukana vuonna 1915 ja tuli valituksi Hockey Hall of Fameen vuonna 1963.


title: 1492 – paratiisin valloitus

text: 1492 – paratiisin valloitus (engl. "1492: Conquest of Paradise") on vuonna 1992 valmistunut Ridley Scottin ohjaama elokuva, joka kertoo Kristoffer Kolumbuksesta ja Amerikan mantereen löytymisestä. Elokuva julkaistiin vuonna, jona tuli kuluneeksi 500 vuotta Kolumbuksen matkoista ja "uuden maailman" löytymisestä. Elokuvan pääosan näytteli ranskalainen Gérard Depardieu.


title: 1492 – paratiisin valloitus

text: Elokuvan sävelsi Vangelis.


title: 1492 – paratiisin valloitus

text: "Video-oppaassa" vuodelta 1994 Bello Romano pitää Depardieutä vääränä valintana Kolumbuksen rooliin ja elokuvaa hengettömänä spektaakkelina, pettymyksenä taitavalta Ridley Scottilta. Häneltä "1492" saa kaksi tähteä viidestä, mikä vastaa sanallista arviota ”keskinkertainen”.


title: Damian Kulash

text: Damian Kulash (s. 7. lokakuuta 1975) on yhdysvaltalaisen OK Go -yhtyeen laulaja ja kitaristi.


title: Damian Kulash

text: Kulashin sisko Trish Sie on Grammy-palkittu koreografi ja ohjaaja.


title: Juniors Riika

text: Juniors Riika oli latvialainen jääkiekkojoukkue. Se oli toiminnassa 1993–2000 ja pelasi Itä-Euroopan jääkiekkoliigassa ja Latvian pääsarjassa. Seuran parhaat sijoitukset olivat Itä-Euroopan mestaruus 1997 ja sitä edeltänyt hopea 1996.


title: Juniors Riika

text: Juniors Riika perustettiin 1993, jolloin se osallistui Latvian pääsarjaan. Riian Dinamon ajauduttua konkurssiin vuonna 1995 Juniors otti seuran rippeet hallintaansa ja seura osallistui myös uuteen Itä-Euroopan jääkiekkoliigaan. Juniors pelasi molemmissa sarjoissa toimintansa loppuun saakka, vaikka putosikin Itä-Euroopan B-sarjaan. Vuonna 1998 sponsorisopimuksen myötä seuran nimeksi tuli "Juniors Essamika Riika".


title: Juniors Riika

text: Juniors Riian toiminta oli pitkään tappiollista ja lopulta vuonna 2000 seura lakkautettiin ja siitä tuli osa uutta seuraa HK Riga 2000.


title: Puurunen

text: Puurunen on seuraavien henkilöiden sukunimi:


title: Ohraruoho

text: Ohraruoho ("Neslia paniculata") on yksivuotinen ristikukkaiskasvi. Se on 30–60 senttimetriä korkeaksi kasvava ruoho, joka on niukasti haarova ja tähtikarvainen. Kukissa on noin kaksi millimetriä pitkät vaaleankeltaiset terälehdet. Hedelmät ovat lähes pallomaisia, pinnalta verkkoharjuisia ja otakärkisiä lituja, kooltaan noin kaksi millimetriä. Ne ovat yksisiemenisiä ja aukeamattomia. Laji muistuttaa tankioita ("Camelina").


title: Ohraruoho

text: Ohraruohoa esiintyy Itä-Euroopassa ja Keski-Euroopassa. Laji on Suomessa Ahvenanmaalta hävinnyt muinaistulokas.


title: Ciabatta

text: Ciabatta on italialainen litteä ja soikea hiivalla kohotettu leipä. Sen nimi tarkoittaa alkujaan tohvelia ja kuvaa leivän muotoa.


title: Ciabatta

text: Italian eri osissa tehdyt ciabattat poikkeavat toisistaan. Comojärven ympäristössä tehdään kevyttä, huokoista ja rapeakuorista leipää, kun taas Toscanassa, Umbriassa ja Marchessa leipä on kiinteämpää. Rooman seudulla se maustetaan usein oliiviöljyllä, suolalla ja meiramilla. Ciabatta on levinnyt myös muualle Eurooppaan ja Yhdysvaltoihin.


title: Ciabatta

text: Ciabattaa nostatetaan pitkään. Sen valmistus aloitetaan tuorehiivalla nostatettavasta juuritaikinasta. Näin syntyy rapea kuori ja tuoksuva sisus.


title: Ciabatta

text: Venetsian läheltä kotoisin oleva mylläriperheen poika Arnaldo Cavallari väittää keksineensä ciabattalle ominaisen kostean taikinan 1980-luvulla. Samantyyppisiä leipiä on tehty laajemmalla alueella Comojärven ympäristössä, mutta Cavallarin kehittämä versio on levinnyt laajasti muuallekin maailmaan.


title: Poranen

text: Poranen on seuraavien henkilöiden sukunimi:


title: Gipsy-luokka

text: Gipsy-luokka oli Britannian Kuninkaallisen laivaston torpedovenehävittäjäluokka, joka muodostui kuudesta aluksesta. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan.


title: Gipsy-luokka

text: Aluksista kolme ensimmäistä tilattiin osana vuosien 1896-1897 laivasto-ohjelmaa, hieman suurempi "HMS Leven" (uppouma 365/410 tonnia) tilattiin seuraavassa laivasto-ohjelmassa ja loput kaksi vuoden 1899 laivasto-ohjelmassa. Viimeiset kaksi olivat paranneltuja versioita poiketen kooltaan aiemmista.


title: Kauhujen talo (elokuva)

text: Kauhujen talo () on vuonna 1983 julkaistu Pete Walkerin ohjaama brittiläinen kauhukomedia, jonka pääosissa ovat Vincent Price, Christopher Lee, Peter Cushing ja John Carradine. "Kauhujen talo" kertoo kirjailijasta, joka lyö vetoa pystyvänsä kirjoittamaan menestyskirjan 24 tunnissa vanhassa kartanossa, jossa kummittelee.


title: Kauhujen talo (elokuva)

text: "Kauhujen talo" on merkittävä siitä, että neljä ikonista kauhunäyttelijälegendaa Vincent Price, Christopher Lee, Peter Cushing ja John Carradine näyttelevät samassa elokuvassa. "Kauhujen talo" on myös Leen ja Cushingin viimeinen yhteistyö.


title: Kauhujen talo (elokuva)

text: "Kauhujen talo" sai ensi-iltansa Ranskassa Avoriazin elokuvajuhlilla tammikuussa vuonna 1983. Kotimaan Ison-Britannian ensi-ilta oli 17. kesäkuuta vuonna 1983. Suomeen elokuva ilmestyi 2. maaliskuuta vuonna 1984. "Kauhujen talo" on myös julkaistu videolle ja DVD:lle.


title: Kauhujen talo (elokuva)

text: "Kauhujen talon" käsikirjoituksesta vastasi Michael Armstrong. Käsikirjoitus pohjautuu vuonna 1913 ilmestyneeseen Earl Derr Biggersin romaaniin "Seven Keys to Baldpate" ja George M. Cohanin samannimiseen näytelmään.


title: Kauhujen talo (elokuva)

text: George M. Cohanin näytelmää "Seven Keys to Baldplate" avattii Broadwaylla Astor Theateressa 22. syyskuuta vuonna 1913. Näytelmää esitettiin 320 näytöstä.


title: Kauhujen talo (elokuva)

text: Elsa Lanchesterin aikomuksena oli näytellä Victoria Quimby Grisbanen roolin, mutta oli liian sairas matkustaakseen Lontooseen.


title: Kauhujen talo (elokuva)

text: "Kauhujen talo" kuvattiin Englannin Hampshiressä elokuussa 1982 7,5 miljoonan dollarin budjetilla. Kuvaukset kestivät viisi viikkoa.


title: Puikkonen

text: Puikkonen on seuraavien henkilöiden sukunimi:


title: Punkkinen

text: Punkkinen on suomalainen sukunimi, joka on muun muassa seuraavilla henkilöillä:


title: HMS Viper (1899)

text: HMS Viper oli Britannian Kuninkaallisen laivaston hävittäjä.


title: HMS Viper (1899)

text: Alus tilattiin 4. maaliskuuta 1898 päivätyllä Amiraliteetin kirjeellä Wallsendistä Parsons Marine Steam Turbine Companyltä, joka tilasi Hawthorn Leslieltä aluksen rungon. Tarjouksen mukaisesti aluksen hinta oli 53000 puntaa, mistä rungon osuus oli 19000 puntaa, pääkoneiden 32000 puntaa ja apukoneiden 1200 puntaa. Aluksen tuli saavuttaa 31 solmun nopeus , mutta yhtiö päätti pyrkiä teoreettiseen 34 solmun nopeuteen. Aluksen tuli valmistua viidessätoista kuukaudessa. Sen köli laskettiin 1898 telakkanumerolla 366 ja alus laskettiin vesille 6. syyskuuta 1899. Alus valmistui 1900.


title: HMS Viper (1899)

text: Koeajoissa alus teki uuden maailmanennätyksen mailin matkalla saavuttaessaan 33,57 solmun noepuden ja kolmen tunnin ajossa 31. elokuuta 1900 saavuttaman maksiminopeuden ollessa 33,838 solmua. Alus ajoi noin vuotta myöhemmin Alderneyn lähistöllä karille, josta ilmoitettiin Amiraliteetille 7. elokuuta 1901.


title: Puranen

text: Puranen on seuraavien henkilöiden sukunimi:


title: Äikäs

text: Äikäs on seuraavien henkilöiden sukunimi:


title: CityVille 2

text: CityVille 2 oli Zyngan kehittämä ja julkaisema selainpeli. Se julkaistiin Facebookissa 1. marraskuuta 2012 ja oli jatkoa "CityVillelle". "CityVille 2" erosi edeltäjästä niin, että siinä hyödynnettiin 3D-teknologiaa ja tälle pelille oli oma tarina, jonka juonen mukaan peliä osittain edettiin. Peli oli ilmainen, mutta pelaajilla oli edeltäjän tapaan mahdollisuus ostaa lisäsisältöä.


title: CityVille 2

text: Zynga ilmoitti 5. helmikuuta 2013, että CityVille 2 ei enää vastaanota uusia pelaajia, mutta siihen mennessä pelin aloittaneet käyttäjät pystyivät pelaamaan peliä 7. maaliskuuta 2013 asti, jolloin peli suljettiin lopullisesti.


title: CityVille 2

text: "CityVille 2":ssa merkittäviä eroja edeltäjästä on esimerkiksi se, että peliä pelataan juonen mukaisesti ja se sisältää kolmiulotteisen pelimaailman. Tässä pelissä pelattavuus on perusidealtaan kuitenkin sama kuin edeltäjässä, eli pelaaja voi kerätä veroa lukuisten talojen asukkailta, kerätä rahaa omilta bisneksiltä sekä rakentaa yhteisörakennuksia, asuintaloja ja bisnesrakennuksia. Kun pelaaja aloittaa pelin, hänellä on kaupungissaan kaksi bungalowia, kolme mökkiä ja yksi ruokakauppa. Tässä pelissä pelaaja voi kuitenkin kerätä myös veroa kaupungissa liikkuvilta autoilijoilta. Toisin kuin edeltäjässä, tässä pelissä pelaaja tarvitsee rakennusten rakentamista varten asukkaita, rakennusmiehiä sekä mahdollisesti vähän jotain muuta rakennusmateriaalia. Pelaaja voi saada lisää asukkaita ja rakennusmiehiä klikkaamalla ympäri kaupunkia ajelevia autoja. Henkilöautoa klikkaamalla pelaaja saa lisää asukkaita ja avolavoja klikkaamalla puolestaan lisää rakennusmiehiä.


title: CityVille 2

text: Tässä pelissä pelaaja voi edeltäjän tapaan tehdä myös vierailuja kavereiden kaupungeissa, joissa pelaaja saa kehitettyä omaa ystävyysmittaria auttamalla kaveriaan samojen asioiden tekemisessä kuin mitä pelaaja tekee omassa kaupungissa. Tässä pelissä pelaaja voi myös saada laajennettua kaupunkiaan keräämällä lupapapereita () sekä saamalla tarpeeksi suuri rahasumma ja asukasluku. Toisin kuin edeltäjässä, tässä pelissä pystyy myös tekemään joitakin tosielämässä arkipäiväisiä asioita, kuten sammuttamaan tulipaloja ja tutkimaan johtolankoja rikosalueilta. Tässä pelissä pelaaja voi myös vaihtaa vuorokaudenaikaa päivän ja yön välillä oman haluamisen mukaan.


title: CityVille 2

text: Gamezebo antoi pelille arvosanaksi 4,5/5 tähteä. Dotmmo puolestaan suhtautui peliä kohtaan negatiivisemmin ja antoi pelille arvosanaksi 5.1/10, sanoen pelistä että "Kaiken kaikkiaan, CityVille 2 kaatuu kaupunginrakentamisen lajityyppiin pettymyksen, mielipahan ja tylsistymisen kera".


title: Katto-Kassinen (elokuva)

text: Katto-Kassinen ("Karlsson på taket") on vuonna 2002 ensi-iltansa saanut Vibeke Idsoen ohjaama pitkä animaatioelokuva, joka perustuu Astrid Lindgrenin samannimiseen lastenkirjahahmoon.


title: Jääpallon Maakuntasarja 1957

text: Jääpallon Maakuntasarja kaudella 1957-1958 pelattiin 3-miinuspistejärjestelmän mukaan, jolloin joukkue putosi pois kilpailusta saavutettuaan kolme miinuspistettä. Tappiosta sai kaksi ja tasapelistä yhden miinuspisteen. Osallistuvia joukkueita oli 25, jaettuna neljään lohkoon. Yhteensä kahdeksan joukkuetta nousi suomensarjaan.


title: Jääpallon Maakuntasarja 1957

text: Kiverät, Torpan Pojat ja Vesta nousivat suomensarjaan.


title: Jääpallon Maakuntasarja 1957

text: Lohjan Louhi nousi suomensarjaan.


title: Jääpallon Maakuntasarja 1957

text: Haka nousi suomensarjaan.


title: Jääpallon Maakuntasarja 1957

text: YVPS nousi suomensarjaan.


title: Jääpallon Maakuntasarja 1957

text: KePS ja OPP nousivat Suomensarjaan.


title: Kleemola

text: Kleemola on suomalainen sukunimi, joka on muun muassa seuraavilla henkilöillä:


title: Klemola

text: Klemola on suomalainen sukunimi, joka on tai on ollut muun muassa seuraavilla henkilöillä:


title: Klemelä

text: Klemelä on suomalainen sukunimi, joka on muun muassa seuraavilla henkilöillä:


title: Luettelo televisiosarjan Power Rangers Zeo jaksoista

text: Televisiosarjaa "Power Rangers Zeo" alettiin esittämään Yhdysvalloissa 20. huhtikuuta 1996 Fox Kids -kanavalla. Power Rangers Zeo oli toinen kokonainen Power Rangers -sarja ja samalla sarjan neljäs tuotantokausi. Sarjassa seurattiin ryhmää teinejä, joille viisas ja hyväntahtoinen tietäjä Zordon antoi kyvyn muuttua Power Rangereiksi. Näiden teinien tehtävänä oli estää pahoja avaruusolentoja valloittamasta maailmaa. Sarjan loivat Haim Saban ja Shuki Levy. Sarjassa käytettiin lavaste-, asu- ja kuvamateriaalia japanilaisesta "Super Sentai" -sarjasta "Chōriki Sentai Ohranger". Sarja oli myös ensimmäinen Power Rangers -sarjoista, jossa alettiin vuosittain vaihtamaan rangereiden asuja vastaamaan aina niiden Super Sentain versiota. Päärooleissa olivat Catherine Sutherland, Nakia Burrise, Steve Cardenas, Johnny Yong Bosch, Jason David Frank, David Yost, Paul Schrier, Jason Narvy, Richard Genelle ja Gregg Bullock. Myöhemmin "Mighty Morphin Power Rangersin" ensimmäiseltä ja toiselta tuotantokaudelta tuttu Austin St. John palasi sarjaan. Juuri ennen kauden loppua Power Rangersin alusta asti mukana ollut David Yost jätti sarjan. Power Rangers Zeo sisältää yhteensä 50 jaksoa, joista viimeinen esitettiin yhdysvalloissa 27. marraskuuta 1996.


text: "Zeo" jatkui suoraan siitä, mihin sarjan "Mighty Morphin Alien Rangers" lopussa oli jääty. Rangereiden komentokeskus oli tuhoutunut pommin voimasta juuri, kun rangerit olivat saaneet Zeokristallin valmiiksi ja palauttaneet sen avulla Maapallon oikeaan aikaan. Rangereille annettiin uudet zeovoimat, joilla he pystyivät taistelemaan uutta vihollisryhmää Machine Empireä vastaan. Machine Empire oli onnistunut ajamaan Rita Repulsan ja Lord Zeddin ulos kuupalatsista ja heistä tuli sen jälkeen rangereiden uusi päävihollinen. Samalla, kun rangerit taistelivat Machine Empireä vastaan, heidän täytyi myös selvittää salaperäisen kultaisen rangerin henkilöllisyys, joka näytti myös saaneen voimansa Zeokristallista. Bulk ja Skull (Schrier ja Narvy) jatkoivat poliiseina, kunnes komisario Stone (Bullock) erotettiin heidän takiaan. Sen jälkeen he liittyivät Stonen perustamaan etsivätoimistoon.


text: Kausi on julkaistu Saksassa 19. toukokuuta 2008. Saksalaisilta levyiltä kaikki 50 jaksoa löytyvät kuudelta eri DVD-levyltä.


text: Luettelo Power Rangers Zeon jaksoista.


title: Vaibhavi Merchant

text: Vaibhavi Merchant (s. 21. joulukuuta 1975) on intialainen koreografi, joka työskentelee Bollywood-elokuvissa. Hän toimi tuomarina Star Plus -televisiokanavan "Just Dance" -tanssikilpailussa.


title: Reggiane Re.2005

text: Reggiane Re.2005 "Sagittario" (it. suom. "Jousiampuja") oli Italiassa suunniteltu sekä valmistettu hävittäjäpommittaja. Sen moottorina oli Daimler-Benziltä lisensoitu tyypin DB605A-1 käännetty V-moottori, jonka teho oli 1 475 hevosvoimaa (1 100 kW). Moottorin valmistaja oli Fiat, ja sen uusi tyyppinimi RA.1050 "Tifone" RC.58 (suom. "Taifuuni").


title: Reggiane Re.2005

text: Konetyyppi oli nopea ja liikehtimiskykyinen, mahdollisesti Bf 109:ää parempi. Huippunopeus oli 630 km/h. Kone kykeni toimimaan korkeammalla kuin Bf 109, yli 12 000 metrissä. Italia antautui liittoutuneille vuonna 1943, ja konetta valmistettiin vain 48 kappaletta. Osa koneista päätyi natsi-Saksan ilmavoimille.


title: Reggiane Re.2005

text: Aseistukseltaan kone poikkesi edeltäjiinsä nähden suuresti. Siinä oli näistä poiketen käytössä Me 109:ään verrattava tykkiaseistus. Pommeja tyyppi kykeni kuljettamaan enintään 630 kilon verran.


title: Reggiane Re.2005

text: Sodasta selviytyneitä koneyksilöitä palveli ennen suihkuhävittäjäkauden alkua sodanjälkeisen Italian ilmavoimissa, Regia Aeronauticassa.


title: Hervannan kirkko

text: Hervannan kirkko on Tampereen Eteläisen seurakunnan kirkko, joka sijaitsee Hervannan kaupunginosassa. Punatiilinen kirkkorakennus valmistui vuonna 1979, ja se on osa arkkitehtipari Raili ja Reima Pietilän suunnittelemaa seurakunta- ja vapaa-aikakeskusta. Talon toisessa päässä toimii kaupungin vapaa-aikakeskus, jossa on muun muassa liikunta- ja harrastustiloja.


title: Hervannan kirkko

text: Kirkko sijoittuu niin sanotulle Hervannan keskusakselille ja kuuluu näin valtakunnallisesti merkittävän rakennetun kulttuuriympäristön piiriin.


title: Hervannan kirkko

text: Kirkkosalin pääsisäänkäynnit sijaitsevat alttarin molemmin puolin. Salin katossa on valoa jakava metallisäleikkö, ja tilan valaistus saadaan pääasiassa kattoikkunoista. Itä-länsisuuntaisen salin ympärille ryhmittyvät kahdessa kerroksessa pienemmät tilat, jotka ovat muun muassa rippikoulu- ja nuorisotyön käytössä. Tarvittaessa ne voidaan yhdistää kirkkosaliin.


title: Hervannan kirkko

text: Pääsaliin mahtuu 280 henkeä. Kirkossa on myös toimituskappeli vihkimisiin ja kasteisiin (30 hengen tila) sekä rippikoulusali (70 hengen tila), jossa voi järjestää perhejuhlia ja muita tilaisuuksia.


title: Hervannan kirkko

text: Kirkossa ei ole varsinaista alttaritaulua, vaan sen korvaa moduulitiilistä muotoiltu risti. Lisäksi kirkkosalin sivuseinillä on Maija Lavosen ja Irja Mikkolan tekemät "Palava pensas"- ja "Isä ja Poika" -taidetekstiilit.


title: Hervannan kirkko

text: Kirkon 21-äänikertaiset ja 2-sormioiset mekaaniset urut on valmistanut Kangasalan urkutehdas. Urku- ja kuorolehterit sijaitsevat poikkeuksellisesti alttarin yläpuolella, ja kirkkosalin vastakkaisessa päässä on yleisölehteri.


title: Pikku-Finlandia-palkinto

text: Pikku-Finlandia on Äidinkielen opettajain liiton ja Svenska modersmållärarföreningen i Finlandin vuosittain Suomen Kirjasäätiön tuella järjestämä kirjallisuusesseiden kirjoituskilpailu, joka on tarkoitettu abiturienteille ja muille keskiasteen oppilaitosten päättöluokkien oppilaille. Kilpailu on järjestetty vuodesta 1984 alkaen. Raadin valitsema voittaja saa 800 euron rahapalkinnon sekä Finlandia-palkinnon ehdokaskirjat.


title: Pikku-Finlandia-palkinto

text: Kilpailussa palkituissa esseissä useimmin käsiteltyjä romaaneja ovat Milan Kunderan "Olemisen sietämätön keveys" ja Mika Waltarin "Sinuhe egyptiläinen".


title: Šoina

text: Šoina () on maaseututaajama ja Kaninin niemimaan länsirannalla sijaitsevan Šoinan maalaiskunnan keskus Zapoljarnyin piirissä Nenetsian autonomisessa piirikunnassa Pohjois-Venäjällä.


title: Šoina

text: Kaninin niemimaan pohjoisimmat kylät eli Šoinan taajama ja Kijan kylä muodostavat Šoinan kyläneuvoston maalaiskunnan, jossa asui yhteensä 363 asukasta 2010 väestönlaskennan mukaan, ja 372 henkeä 2012 alussa (Rosstatin mukaan).


title: Šoina

text: Etelämpänä sijaitsevassa Kaninin kyläneuvoston maalaiskunnassa asui yhteensä 1 487 henkeä (2010). Nesin kylä on Kaninin maalaiskunnan keskus; muita kyliä ovat pohjoisempi Tšiža sekä Nesistä lounaaseen sijaitseva Verhnjaja Mgla.


title: Šoina

text: Nesin itäpuolella sijaitseva Vižas on puolestaan osa Oman kyläneuvoston maalaiskuntaa (937 as.).


title: Älä myöhästy

text: Älä myöhästy on Kauko Simosen singlejulkaisu vuodelta 1992.


title: HMS Thorn (1900)

text: HMS Thorn oli Britannian Kuninkaallisen laivaston lokakuussa 1913 C-luokan hävittäjäksi luokiteltu John Brown and Companyn suunnittelema erikoisalus.


title: HMS Thorn (1900)

text: Telakkanumeron 334 kölinlaskun ajankohta ei ole tiedossa, mutta alus laskettiin vesille 17. maaliskuuta 1900 niin sanottuna varastoaluksena (). Alus oli valmisteilla telakan omien suunnitelmien pohjalta, kun Amiraliteetti osti sen 31. toukokuuta 1900 osaksi vuosien 1899-1900 laivasto-ohjelmaa. Luovutuspäiväksi määrättiin 16. toukokuuta 1901. Aluksen hinta koostui 19 000 punnan rungosta, 36 228 punnan koneista ja 1 272 punnan apulaitteista eli yhteensä 57 000 puntaa. Aluksen valmistuessa kesäkuussa 1901 siitä maksettiin 59 722 puntaa.


title: HMS Thorn (1900)

text: Alus palveli uransa Britteinsaarilla, kunnes se romutettiin 1919 Portsmouthin telakalla.


title: Inder Kumar Gujral

text: Inder Kumar Gujral (4. joulukuuta 1919 – 30. marraskuuta 2012) oli intialainen poliitikko, joka toimi maan 12. pääministerinä huhtikuusta 1997 maaliskuuhun 1998.


title: Inder Kumar Gujral

text: 11 kuukautta kestäneen pääministerikautensa aikana Gujral panosti Intian ja Pakistanin suhteiden parantamiseen. Gujralin pääministeriyttä pidetään usein sattumana, sillä hänet valittiin virkaan kongressipuolueen vedettyä tukensa pääministeri H. D. Deve Gowdan johtamalta United Front -koalitiolta.


title: Inder Kumar Gujral

text: Marraskuussa 2012 Gujral hakeutui sairaalaan, jossa hänellä todettiin keuhkotulehdus. Gujral menehtyi 92-vuotiaana sairaalassa lähellä Delhiä sairastettuaan pitkään.


title: HMS Tiger (1900)

text: HMS Tiger oli Britannian Kuninkaallisen laivaston lokakuussa 1913 C-luokan hävittäjäksi luokiteltu John Brown and Companyn suunnittelema erikoisalus.


title: HMS Tiger (1900)

text: Telakkanumeron 335 kölinlaskun ajankohta ei ole tiedossa, mutta alus laskettiin vesille 19. toukokuuta 1900 niin sanottuna varastoaluksena (). Alus oli valmisteilla telakan omien suunnitelmien pohjalta, kun Amiraliteetti osti sen 31. toukokuuta 1900 osaksi vuosien 1899-1900 laivasto-ohjelmaa. Luovutuspäiväksi määrättiin 14. heinäkuuta 1901. Aluksen hinta koostui 19 000 punnan rungosta, 36 228 punnan koneista ja 1 272 punnan apulaitteista eli yhteensä 57 000 puntaa. Aluksen valmistuessa kesäkuussa 1901 siitä maksettiin 60 008 puntaa.


title: HMS Tiger (1900)

text: Alus upposi kolaroituaan risteilijä "HMS Berwickin" kanssa 2. huhtikuuta 1908 St. Catherinen edustalla.


title: HMS Vigilant (1900)

text: HMS Vigilant oli Britannian Kuninkaallisen laivaston lokakuussa 1913 C-luokan hävittäjäksi luokiteltu John Brown and Companyn suunnittelema erikoisalus.


title: HMS Vigilant (1900)

text: Telakkanumeron 336 kölinlaskun ajankohta ei ole tiedossa, mutta alus laskettiin vesille 16. elokuuta 1900 niin sanottuna varastoaluksena (). Alus oli valmisteilla telakan omien suunnitelmien pohjalta, kun Amiraliteetti osti sen 31. toukokuuta 1900 osaksi vuosien 1899-1900 laivasto-ohjelmaa. Luovutuspäiväksi määrättiin 31. elokuuta 1901. Aluksen hinta koostui 19 000 punnan rungosta, 36 228 punnan koneista ja 1 272 punnan apulaitteista eli yhteensä 57 000 puntaa. Aluksen valmistuessa kesäkuussa 1901 siitä maksettiin 59 703 puntaa.


title: HMS Vigilant (1900)

text: Alus palveli uransa Britteinsaarilla lukuun ottamatta vuotta 1913, jolloin se oli Gibraltarilla. Alus myytiin 10. helmikuuta 1920 romutettavaksi South Alloa Ship Breaking Companylle.


title: Marko Piirainen

text: Marko Kalevi Piirainen (s. 1. marraskuuta 1975 Kuhmo) on Auto- ja Kuljetusalan Työntekijäliitto AKT ry:n puheenjohtaja. Piirainen seurasi tehtävässä Timo Rätyä vuonna 2012.


title: Marko Piirainen

text: Piirainen toimi Työväen Sivistysliitto TSL ry:n hallintojohtajana vuosina 2010-2012 ja hän on hoiti samalla myös henkilöstöpäällikön, työsuojelupäällikön ja pääsihteerin sijaisen tehtäviä. AKT:ssa hän on työskennellyt vuosina 1998-2010 muun muassa talouspäällikkönä, henkilöstöpäällikkönä, työsuojelupäällikkönä, sosiaalisihteerinä, palkkasihteerinä ja aluetoimitsijana. Hän on ollut AKT:ssa myös hallituksen varajäsen, työvaliokunnan jäsen, vaalivaliokunnan puheenjohtaja, työsuojelutoimikunnan puheenjohtaja sekä Kuljetusalan Työttömyyskassan hallituksen puheenjohtaja.


title: Marko Piirainen

text: Piirainen kuuluu SAK:n hallitukseen ja työvaliokuntaan sekä on Teollisuuden Palkansaajien hallituksen ja työvaliokunnan jäsen. Lisäksi hän on vakuutusyhtiö Turvan ja työeläkeyhtiö Elon hallintoneuvoston jäsen, Kuljetusalan Federationi KAF ry:n puheenjohtaja, NTF:n hallituksen jäsen, ITF:n hallituksen jäsen, Kuljetusliitot KL ry:n varapuheenjohtaja sekä Nuorten Kotkien puheenjohtaja. Piirainen on Porvoon kaupunginvaltuuston jäsen sekä A-yhtiöt Oy:n hallituksen puheenjohtaja.


title: Marko Piirainen

text: Peruskoulutukseltaan Piirainen on talonrakentaja (1993) ja yhdyskuntateknikko (1997). Piiraisella on lisäksi talouspäällikön tutkinto (Markkinointi-instituutti), toimihenkilötutkinto (Kehittämiskeskus) sekä johtamisen erikoisammattitutkinto (JET). Sotilasarvoltaan hän on reservin ylikersantti. Piirainen on naimisissa ja hänellä on kaksi lasta.


title: HMS Albatross (1898)

text: HMS Albatross oli Britannian Kuninkaallisen laivaston lokakuussa 1913 C-luokan hävittäjäksi luokiteltu John I. Thornycroft and Companyn suunnittelema erikoisalus, jolla testattiin turbiinimoottorit.


title: HMS Albatross (1898)

text: Ranska oli valmistanut laivastolleen torpedovene "Forbanin", joka kykeni koeajoissa 1895 31 solmun nopeuteen. Todellisuudessa tulos oli kuitenkin poikkeus ja mikään muu luokkaan kuuluneista ei saavuttanut tätä nopeutta, vaikka suunnitelmien pohjana oli ollut 33 solmun huippunopeus.


title: HMS Albatross (1898)

text: Amiraliteetti tilasi 21. huhtikuuta 1896 John I. Thornycroft and Companyltä aluksen, jonka huippunopeukseksi piti tulla 32 solmua. Sen köli laskettiin saman vuoden lopulla 27. marraskuuta telakkanumerolla 318 ja alus laskettiin vesille 19. marraskuuta 1898. Alus valmistui heinäkuussa 1900, jolloin siitä maksettiin tarjoukseen perustuen 68311 puntaa.


title: HMS Albatross (1898)

text: Aluksen voimanlähteenä oli kahteen akseliin kytketyt neljä Thornycroftin valmistamaa putkitettua höyrykattilaa, jotka tuottivat 240 paunaa neliötuuman paineen. Sen aseistus vastasi C-luokan hävittäjien aseistusta.


title: HMS Albatross (1898)

text: Alus oli vietti ensimmäiset vuotensa erilaisissa koeajoissa, joissa se saavutti 5. huhtikuuta 1900 31,4 solmun nopeuden. Koeajossa aluksen uppouma oli 382,7 tonnia ja sen koneisto tuotti 7645 hevosvoimaa akseliin, joka pyöri 31,2 kierrosta minuutissa. Se sai heinäkuussa järjestetyssä kolmen tunnin koeajossa maksiminopeudeksi 31,5 solmua (7730 hv/378,2 rpm). Alus romutettiin 1920.


title: The Willows

text: The Willows oli New Yorkista kotoisin ollut R&B-lauluyhtye. Sen jäseniä olivat Tony Middleton, Joe Martin, Ralph Martin, John Steele ja Richie Davis. Yhtyeen kerrotaan saaneen miljoonahitistään "Church Bells May Ring" tekijäpalkkiota ainoastaan 200 dollaria.


title: The Willows

text: "Church Bells May Ringin" tekijöiksi on merkitty M. Craft / Willows, sen kesto on 2:26 ja kustannusyhtiö vuonna 1977 Selma Music Corp.


title: Kauppakeskus Kumpare

text: Kauppakeskus Kumpare on Rukalla sijaitseva kauppakeskus. Se avattiin vuonna 2004 ja siellä on tällä hetkellä 12 erilaista liikettä. Kumpareen muihin palveluihin kuuluu "Happy Family"-lapsiparkki, touhutalo, kuntosali sekä keilahalli. Kauppakeskuksella ei ole täysin omaa paikoitusta, mutta se on yhteydessä Rukakylän yhteiseen pysäköintihalliin. Kauppakeskus Kumpare sijaitsee "RukaSuitesin" ja "Hotelli Kumpareen" kanssa saman katon alla. Ostoskeskuksessa oli myös RukaStore lokakuuhun 2010 asti, jolloin se siirtyi täysin omiin tiloihin.Kauppakeskukseen on hyvät kulkuyhteydet, sillä se sijaitsee Rukakylän tuntumassa ja sieltä on suora yhteys myös Rukakylän yhteiseen pysäköintihalliin.


title: Farinata

text: Farinata on italialainen ohut, rieskamainen leipä tai pannukakku, joka valmistetaan kikhernejauhoista. Se on tyypillinen Ligurian alueella. Jauhot tehdään kuivatuista kikherneistä, ja ne sekoitetaan veden kanssa tasaiseksi taikinaksi, jonka annetaan vetäytyä ennen paistamista. Leivät paistetaan öljytyllä pellillä kuumassa uunissa ja syödään heti.


title: Farinata

text: Farinata on ollut Ligurian rannikolla perinteinen kojuista ja katukauppiailta ostettava välipala, mutta sen myynti on vähentynyt. Monet pienistä farinata-puodeista, joilla on puulla lämmitettävä uuni, ovat toimineet yli sadan vuoden ajan.


title: Unkarilainen kulttuuri

text: Unkarilainen kulttuuri on Unkarin ja unkarilaisten kulttuuriperinnettä satojen vuosien ajalta.


title: Unkarilainen kulttuuri

text: Unkarin kuvataiteen historia alkaa romaanisen ajan seinämaalauksista. Gotiikan ja renessanssin aikana luotiin miniatyyrejä, alttaritauluja ja kaiverruksia. Keskiajan ja varhaisrenessanssin freskoja tunnetaan yli 550 rakennuksesta, mutta turkkilaisvalloittajat tuhosivat monia kristillisaiheisia maalauksia. Kirkkotaiteessa toistuva aihe on Neitsyt Maria, Unkarin suojelija.


title: Unkarilainen kulttuuri

text: Unkarilainen kuvataide kohosi huippuunsa 1900-luvun alussa. Avant-garde-taidemaalarit Tivadar Csontváry-Kosztka ja László Moholy-Nagy kehittivät kansainvälisesti merkittävää uutta tyyliä perinteisen romantiikan ja ranskalaisvaikutteiden impressionismin pohjalta.


title: Unkarilainen kulttuuri

text: Perinteiset kansantaiteen muodot ovat kadonneet tai kaupallistuneet, vaikka niitä on yritetty elvyttää etenkin 1930-, 1950- ja 1970-luvuilla.


title: Unkarilainen kulttuuri

text: Unkarilaisesta arkkitehtuurista on säilynyt paljon esimerkkejä eri vuosisadoilta. Roomalaisen, romaanisen, goottilaisen ja renessanssikauden jälkeen tuli turkkilaisten aika, barokki ja klassismin aika. 1900-luvun alun kertaustyylejä edustavat Parlamenttitalo ja monet rakennukset Andrássy útin varrella, joissa yhdistyvät barokin ja renessanssin piirteet. Samaan aikaan toisaalla nousi art nouveau, jota edustavat monet museot ja teollisuusrakennukset. Walter Gropiusksen Bauhaus-liikkeeseen osallistui monia unkarilaisia, joista osa palasi kotimaahansa ja suunnitteli tyylin mukaisia yksityistaloja Budapestiin. Sosialistinen realismi ei levinnyt unkarilaiseen arkkitehtuuriin yhtä rajuna kuin moniin muihin entisen Itä-Euroopan maahan.


title: Unkarilainen kulttuuri

text: Tunnetuimpia unkarilaisia säveltäjiä ovat romantiikan ajan lapsinero ja pianovirtuoosi Franz Liszt sekä etnomusikologit Zoltán Kodály ja Béla Bartók. Liszt lienee tunnetuin unkarilaissyntyinen säveltäjä, mutta todellisuudessa hän oli peräisin saksankielisestä perheestä. Unkarilaiset itse pitävät Kodályta ja Bartókia "unkarilaisempina" säveltäjinä. 1900-luvun alussa he keräsivät tuhansia kansanlauluja eri puolilta Unkaria pelastaen näin merkittävän osan Unkarin musiikkiperinnöstä. Myöhemmin Kodálysta tuli merkittävä musiikki- ja kuoropedagogi. Bartók taas siirtyi Yhdysvaltoihin pianistiksi.


title: Unkarilainen kulttuuri

text: Unkarilaisten kansallisen heräämisen ajalta merkittävin säveltäjä on historiallisia oopperoita säveltänyt Ferenc Erkel, jonka teos on myös Unkarin kansallislaulu. Kansainvälisesti tunnettuja ovat myös operettisäveltäjät Franz Lehár ja Emmerich Kálmán.


title: Unkarilainen kulttuuri

text: Unkarilaiset muusikot ja säveltäjät ovat saavuttaneet myöhemminkin maailmalla mainetta. Erityisen tunnustettuja ovat nykysäveltäjät György Ligeti ja György Kurtág. Ligetin sävellykset pääsivät Stanley Kubrickin elokuvien ("" 1968, "The Shining – Hohto" 1980, "Eyes Wide Shut" 1997) myötä myös suuren yleisön tietoisuuteen. Maailmanlavoilla esiintyvistä kapellimestareista Eugene Ormandy, George Szell ja Sir Georg Solti ovat myös syntyjään unkarilaisia.


title: Unkarilainen kulttuuri

text: Suomessa tutuiksi tulivat 1970-luvulla musiikkikasvattajat Géza ja Csaba Szilvay, jotka uudistivat suomalaista musiikkipedagogiikkaa Kodályn oppien mukaan. Gézan tytär Réka Szilvay kuuluu Suomen musiikkielämän kärkiviulisteihin. Viime vuosina ovat tulleet Suomessa tunnetuiksi kapellimestari ja sellisti Tibor Bogányi ja hänen veljensä, pianisti Gergely Bogányi. Tibor Bogányi on toiminut muun muassa Turun kaupunginorkesteri ylikapellimestarina ja Lappeenrannan kaupunginorkesterin taiteellisena johtajana.


title: Unkarilainen kulttuuri

text: Unkarin elokuvateollisuus alkoi melko hiljalleen, ja ensimmäinen pitkä elokuva oli vuoden 1912 "Ma és holnap". Seuraavan vuosikymmenen aikana elokuvien määrä kuitenkin kasvoi nopeasti. Kolme merkittävintä varhaista tekijää olivat tuottaja Jenő Janovics, jonka yrityksessä aloittivat ohjaajat Sándor Korda ja Mihály Kertész. Unkarin elokuvan seuraava nousukausi alkoi 1930-luvulla, kun unkarilaisten elokuvien osuus teattereissa määrättiin vähintään kymmeneen prosenttiin. Suosittuja elokuvia olivat tuolloin kevyet komediat, joita käsikirjoittivat tunnetut näytelmäkirjailijat. Kehitys jatkui vielä toisen maailmansodan aikanakin. Vuonna 1942 ilmestyneestä István Szőtsin ohjaamasta elokuvasta "Vuoriston ihmisiä" tuli ensimmäinen ulkomailla menestynyt unkarilaiselokuva, kun se voitti Venetsian biennaalin pääpalkinnon.


title: Unkarilainen kulttuuri

text: Unkarin elokuva kansallistettiin täysin 1948, kun kommunistit olivat päässeet valtaan. Edeltäneenä vuonna valmistui kuitenkin kaksi merkittävää elokuvaa, Géza von Radványin "Jossakin Euroopassa" ja Szőtsin "Ének a búzamezőkről", jotka olivat vaikuttamassa maan elokuvan siirtymistä viihde-elokuvasta niin sanottuihin "auteur"-elokuviin. Tämän jälkeen kommunistien kontrolli vähensi elokuvatuotantoa, ja suurin osa elokuvista edustivat sosialistista realismia. Elokuvien kommunistikontrolli alkoi hiipua 1955, ja elokuvan uuteen tulemiseen vaikutti erityisesti Zoltán Fábrin "Pieni karuselli".


title: Unkarilainen kulttuuri

text: Unkarin taide-elokuvan ”uusi aalto” alkoi 1962, jolloin jatkoivat ohjaustöitään edelleen monet sodan jälkeen uransa aloittaneet ohjaajat ja jolloin syntyi myös uusi elokuvakouluista valmistuneiden ohjaajien esiintulo. Miklós Jancsó kehitti 1960-luvulla oman historiallisen elokuvan alalajityypin. Hänen elokuvansa olivat historiallisia allegorioita tai vertauksia. Jancsó käsitteli elokuvissaan maansa historiaa, ja hän joutui kehittämään tyylin sensuurin kiertämiseksi. Ensimmäinen tyyliä edustanut elokuva oli vuoden 1966 "Miehet ilman toivoa". Elokuvien taustoina olivat niin Itävalta-Unkarin sisäiset ristiriidat kuin myös ensimmäinen ja toinen maailmansota. Monet ohjaajat seurasivat Jancsón esikuvaa, mutta 1970-luvun lopulla elokuvantekijät alkoivat käsitellä suoraan maansa poliittista ilmapiiriä.


title: Unkarilainen kulttuuri

text: Kansainvälisten markkinoiden merkitys kasvoi 1980-luvulla. Taloudellinen tilanne vaikeutti maan elokuvateollisuutta, ja monet lähtivät etsimään tukea ulkomailta. Menestynein ohjaajista István Szabó, joka tuli erityisesti tunnetuksi Klaus Mann -filmatisoinnista "Mephisto" (1981). Se on "Son of Saulin" ohella ainoa Oscar-palkinnon saanut unkarilainen elokuva.


title: Unkarilainen kulttuuri

text: Unkarissa on myös syntynyt ja uransa aloittanut elokuvaohjaaja Manó Kertész Kaminer, josta myöhemmin tuli amerikkalainen menestysohjaaja Michael Curtiz. Hänen lisäkseen Unkarista on noussut useita näyttelijöitä Hollywoodin tähtitaivaalle, kuten Bela Lugosi ja Zsa Zsa Gabor ("Sári Gábor").


title: Unkarilainen kulttuuri

text: Unkarin nykykirjailijoista tunnetuimpia ovat Péter Esterházy, Sándor Márai, Péter Nádas sekä vuonna 2002 Nobelin kirjallisuuspalkinnon voittanut Imre Kertész. Heidän teoksensa ovat menestyneet myös Unkarin rajojen ulkopuolella, etenkin Keski-Euroopassa, jossa Máraita ja Kertésziä arvostetaan jopa varauksettomammin kuin Unkarissa.


title: Unkarilainen kulttuuri

text: Unkarin kirjallisuuden klassikoita tunnetaan Unkarin ulkopuolella varsin vähän. Tunnettuja ovat muun muassa paronitar Emma Orczyn "Punainen neilikka" sekä Ferenc Herczegin romaanit, esimerkiksi "Gyurkovicsin tytöt". Unkarilaiset ovat perinteisesti arvostaneet runoutta enemmän kuin proosaa, ja useimmat klassikkokirjailijoista olivatkin ennen kaikkea runoilijoita. Kuuluisimpia runoilijoita ovat Sándor Petőfi, János Arany, Endre Ady, Attila József, Zsigmond Móricz ja Ferenc Molnár.


title: Unkarilainen kulttuuri

text: Unkarilainen ruoka on suomalaiseen makuun mausteista, jopa tulista, usein myös suolaista ja rasvaista. Unkarilainen keittiö onkin tunnettu erityisesti liharuoistaan. Yksi tavallisimmista ja tunnetuimmista ruoista on kansallisruoaksikin kutsuttu "pörkölt", eräänlainen käristys, joka voidaan valmistaa joko sian- tai naudanlihasta. Ruoan nimi on peräisin verbistä "pörkölni", joka tarkoittaa lihan paistamista rasvassa sipulin ja paprikajauheen kera. Pörköltin ohessa tarjottavat lisukkeet vaihtelevat alueittain.


title: Unkarilainen kulttuuri

text: Suomessa sekä myös muualla Unkarin ulkopuolella tämäntapaista ruokaa kutsutaan usein gulassiksi, mutta tämä nimitys on peräisin eri ruoasta: Unkarissa tarjottava "gulyás" tai "gulyásleves" on paprikainen lihakeitto, jonka liha paistetaan aluksi samaan tapaan kuin pörköltissä, mutta paistamisen jälkeen kattilaan kaadetaan vettä. Lisäksi keittoon kuuluu myös perunaa ja kuminaa. Tähän ruokaan käytetään perinteisesti ainoastaan naudanlihaa, mikä selittyy ruoan nimellä: "gulyás" merkitsee karjapaimenta. Gulassikeittokin on monille unkarilaisille ja ulkomaalaisille juuri Unkarin kansallisruoka.


title: Unkarilainen kulttuuri

text: Unkarin tunnetuin mauste on paprika, jota käytetään jauhettuna runsaasti unkarilaisissa ruoissa. Esimerkiksi gulassikeitto on siihen lisätyn paprikajauheen vuoksi voimakkaan punaista. Paprikaa käytetään sekä tuoreena, kuivattuna, jauhettuna tai soseena.


title: Unkarilainen kulttuuri

text: Yleisiä ovat myös kanaruoat, erityisesti "paprikás csirke" eli paprikakana, joka valmistetaan pitkälti samaan tapaan kuin pörkölt. Samantapainen ruoka on myös "paprikás krumpli" eli paprikaperuna; siinä voidaan käyttää lihan asemesta makkaraa tai vain silavaa. Suolattu ja paprikalla maustettu tai savustettu silava eli "szalonna" on myös olennainen osa unkarilaisen ruoan valmistuksessa.


title: Unkarilainen kulttuuri

text: Tunnetuimpia unkarilaisia juomia ovat viinit, ja niistä tunnetuimpia ovat Tokajin viinit, erityisesti jälkiruokaviini "Tokaji Aszú" "Viinien kuningas, kuninkaiden viini". Tokajin viinejä tuotetaan Koillis-Unkarista Kaakkois-Slovakiaan ulottuvalla Tokajin viinialueella, ja ne ovat EU:n suojelemia alkuperäistuotteita. Punaviinialueista Villány ja Szekszárd ovat ohittamassa Egerin kuuluisan ja tunnetuimman luettelossa.


title: Unkarilainen kulttuuri

text: Muista alkoholijuomista unkarilaisia erikoisuuksia ovat musta ja karvas Unicum–yrttilikööri ja sekä hedelmäviina eli "pálinka". Palinkaa tehdään monista hedelmistä, yleisimpiä ovat luumu- eli "szilvapálinka", persikka- eli "barackpálinka" ja päärynä- eli "körtepálinka".


title: Unkarilainen kulttuuri

text: Unkarilaiset ovat ylpeitä keksinnöistään, joita ovat muun muassa Rubikin kuutio, äänetön tulitikku sekä epäeuklidinen geometria. Unkarista ennen toista maailmansotaa lähteneiden unkarilaisten keksijöiden aikaansaannoksiin kuuluvat lisäksi mm. hologrammi, kuulakärkikynä, vetypommin teoria sekä BASIC-ohjelmointikieli. Unkarista lähti kasvavan antisemitismin vuoksi monia juutalaisia tiedemiehiä, mm. kolme Yhdysvalloissa merkittävän uran tehnyttä matemaatikkoa: "Erdősin luvusta" tunnettu Paul Erdős, Eugene Wigner sekä John von Neumann, eräs tietotekniikan edelläkävijöistä.


title: Unkarilainen kulttuuri

text: Unkarin tunnetuimmat päivälehdet ovat liberaali Magyar Hírlap, porvarillinen Magyar Nemzet sekä sosialistiset Népszabadság ja Népszava. Kuuluisimpiin aikakauslehtiin kuuluvat mm. kirjallisuutta ja politiikkaa käsittelevä liberaali "Élet és Irodalom", talouslehti "Heti Világgazdaság" (HVG), porvarilliset poliittiset aikakauslehdet "Heti Válasz" ja "Demokrata", liberaalit poliittiset aikakauslehdet "168 óra" ja "Beszélő", naistenlehti "Nők Lapja" ja katolinen aikakauslehti "Igen".


title: Unkarilainen kulttuuri

text: Kansallisen televisioyhtiön Magyar Televízión ("MTV") kanavien lisäksi Unkarissa on lukuisia yksityisiä televisiokanavia, kuten "ATV", "RTL Klub", "Minimax" ja "Duna TV". Duna TV on ollut näistä kanavista tunnetuin Euroopan ulkopuolella, sillä tämä satelliittikanava lähettää paljon myös ulkounkarilaisille suunnattua ohjelmaa. Huhtikuussa 2006 aloitti Duna TV:n toinen kanava, "Duna TV II Autonómia", joka on erikoistunut Euroopan maiden vähemmistöjen asioihin. Tähän tarkoitukseen sitä rahoitetaan EU-tuilla. Yleisradioyhtiön radiokanavat ovat "Kossuth Rádió" (politiikkaa, kulttuuria, kirjallisuutta), "Bartók Rádió" (klassista musiikkia) ja "Petőfi Rádió" (viihdettä, reportaaseja, suoria lähetyksiä). Näiden lisäksi on monia eri kohderyhmille suunnattuja yksityisiä radiokanavia, kuten "Danubius", "Sláger Rádió", "Tilos Rádió", "Info-Rádió" ja englanninkielinen "Radio Bridge". TV- ja radiolupamaksut poistettiin Unkarissa vuonna 2003.


title: Unkarilainen kulttuuri

text: Unescon Maailmanperintöluettelossa on Unkarista seitsemän kohdetta.


title: Unkarilainen kulttuuri

text: Unkari on osallistunut olympialaisiin vuodesta 1896. Eniten mitaleita, kymmenen kumpikin, ovat tuoneet miekkailija Aladár Gerevich ja voimistelija Ágnes Keleti.


title: Unkarilainen kulttuuri

text: Unkarin suosituin laji on jalkapallo. Unkarin jalkapallomaajoukkue on saanut MM-kisoissa hopeaa 1938 ja 1954. Samoin se on saavuttanut kolme olympiakultaa ja kaksi muuta olympiamitalia jalkapallossa 1950-, 1960- ja 1970-luvuilla. Unkarin jalkapallomaajoukkueesta käytettiin 1950-luvulla nimitystä Kultainen joukkue, ja sen tunnetuin pelaaja oli Ferenc Puskás. Syyskuussa 2011 maa oli FIFA:n rankingissa sijalla 27.


title: Unkarilainen kulttuuri

text: Maa on menestynyt hyvin vesipallossa, jossa miesten maajoukkue on historian eniten olympiamestaruuksia saavuttanut joukkue yhdeksällä olympiakultamitalillaan. Lentopallossa Unkarin paras saavutus on vuoden 1963 EM-kilpailuiden toinen sija. Lisäksi koripallossa maa voitti EM-kultaa vuoden 1955 kotikisoissa.


title: Unkarilainen kulttuuri

text: Hungaroringin moottoriurheilurata sijaitsee 19 kilometrin päässä Budapestistä. Radalla ajetaan vuosittain Formula 1:n Unkarin Grand Prix. Ensimmäisen kerran radalla ajettiin Formula 1-kilpailu vuonna 1986.


title: Kélétigui Diabaté

text: Kélétigui Diabaté (1931 – 30. marraskuuta 2012 Bamako) oli malilainen muusikko. Hän popularisoi ksylofonin kaltaisen balafon-soittimen länsimaissa. Hän teki yhteistyötä muiden muassa Habib Koitén sekä Salif Keïtan kanssa ja perusti Formation A -yhtyeen.


title: The Deepest Sea / Into Starlit Chambers

text: The Deepest Sea / Into Starlit Chambers on suomalaisen psykedeelisen rockin yhtyeen Jess and the Ancient Onesin sekä espanjalaisen doom metal -yhtyeen Deadmaskin split-EP. Se on julkaistu vuonna 2012 levymerkillä Doomentia Records.


title: Gnomoninen projektio

text: Gnomoninen projektio on karttaprojektio, jossa maapallon isoympyrät kuvautuvat suoriksi viivoiksi. Täten lyhin mahdollinen reitti maapallon kahden kohdan välillä näkyy kartassa suorana. Tämä saadaan aikaan projisoimalla maapallo sitä sivuavalle tasolle siten, että maanpinnan jokainen kohta kuvautuu siihen kohtaan tasolla, jossa maapallon keskipisteen ja kyseisen pallopinnan pisteen kautta kulkeva suora leikkaa tason. Alueiden muodot vääristyvät vähiten sivuamispisteen läheisyydessä. Gnomonisen projektion mukaisessa kartassa ei voi näkyä koko maapallo, ainoastaan pienempi alue kuin puolet siitä, samaan tapaan kuin kameran linssi voi kerralla kuvata enintään 180 asteen sektorin näköpiiristä.


title: Gnomoninen projektio

text: Koska pituuspiirit ja päiväntasaaja ovat isoympyröitä, ne näkyvät aina suorina viivoina.


title: Gnomoninen projektio

text: Kuten kaikissa tasoprojektioissa, kulmat, joiden kärki on sivuamispisteessä, kuvautuvat oikean suuruisina. Piste, jonka todellinen etäisyys tästä pisteestä on "d", näkyy kartassa tästä pisteestä etäisyydellä


title: Gnomoninen projektio

text: missä "R" on Maan säde ja k kartan mittakaava sivuamispisteessä. Säteittäinen mittakaava etäisyydellä "d" on


title: Gnomoninen projektio

text: ja mittakaava sitä vastaan kohtisuorassa suunnassa


title: Gnomoninen projektio

text: joten tämä kohtisuora mittakaava kasvaa kartan reunoja kohti ja säteittäinen mittakaava vielä nopeammin..


title: Gnomoninen projektio

text: Gnomonisen projektion katsotaan olevan vanhin karttaprojektio, jonka kehitti Thales 500-luvulla eaa. Aurinkokellon varjon kärki piirtää päivän aikana samanmuotoisen hyperbelin, jollaisina leveyspiirit näkyvät gnomonisessa kartassa.


title: Gnomoninen projektio

text: Gnomonista projektiota käytetään muun muassa seisomologiassa, koska maanjäristysaallot yleensä etenevät isoympyröitä pitkin. Sitä käytetään myös laivastoissa suunnanmäärityksessä, sillä radiosignaalit kulkevat isoympyröitä pitkin. Myös meteorit kulkevat isoympyröitä pitkin, ja gnomoninen Atlas Brno 2000.0 on Kansainvälisen meteorijärjestön (IMO) suosittelema sarja tähtikarttoja meteorien havainnointiin.


title: Gnomoninen projektio

text: Vuonna 1946 Buckminster Fuller patenteoi gnomonista projektiota muistuttavan karttaprojektion, jota hän käytti kuboktaedrisessa versiossaan Dymaxion-kartasta. Vuonna 1954 hän julkaisi ikosaedrisen version nimikkeellä "AirOcean World Map", ja tämä on nykyisin useimmiten käytetty versio.


title: Gnomoninen projektio

text: Gnomonista projektiota käytetään laajasti valokuvauksessa, jossa sitä sanotaan "suoraviivaiseksi projektioksi".


title: Ajo-oikeus

text: Ajo-oikeus tarkoittaa Suomessa lupaa kuljettaa moottorikäyttöistä ajoneuvoa. Ajoneuvot jaetaan eri luokkiin, ja kuljettajalla on oltava ajoneuvon luokkaa vastaava ajo-oikeus. Ajo-oikeuden osoittava asiakirja on nimeltään ajokortti.


title: Ajo-oikeus

text: Ajoneuvoa saa kuljettaa tieliikennelain tarkoittamien teiden ja muiden yleisten liikenteelle käytettyjen alueiden ulkopuolella ilman ajo-oikeutta. Pienitehoista mopoa, jonka maksimiteho on 1 kW ja rakenteellinen nopeus enintään 25 km/h, saa yli 15-vuotias ajaa myös ilman ajo-oikeutta. Ennen vuotta 1985 syntyneiltä henkilöiltä ei vaadita ajo-oikeutta tavallisen mopon kuljettamiseen.


title: Ajo-oikeus

text: Ajo-oikeus astuu voimaan, kun ajokortti luovutetaan tai kun todistus kuljettajatutkinnon hyväksytysti suorittamisesta on saatu. Aluksi ajo-oikeus on lyhytaikainen ja kestää kaksi vuotta. Tämän jälkeen saatava pysyvä ajo-oikeus on voimassa siihen saakka, kunnes sen haltija täyttää 70 vuotta. Sen jälkeen poliisi voi myöntää ajo-oikeuden korkeintaan viideksi vuodeksi kerrallaan. Linja- ja kuorma-auton ajo-oikeus voidaan kuitenkin myöntää vain kahdeksi vuodeksi kerrallaan sen jälkeen, kun pysyvä ajo-oikeus on päättynyt.


title: Ajo-oikeus

text: Säilyttääkseen ajo-oikeutensa jokaisen ajo-oikeuden omistajan on todistettava näkökykynsä 45 vuoden iässä. Kuorma- ja linja-auton ajo-oikeuden säilyttämiseksi on lähetettävä poliisille lääkärintodistus 50, 55, 60 ja 65 vuoden iässä.


title: Ajo-oikeus

text: Ajo-oikeuden menettää, jos sen haltija määrätään ajokieltoon tai väliaikaiseen ajokieltoon. Ajokiellon päättymisen jälkeen ajo-oikeus astuu voimaan taas, kun ajokortti luovutetaan. Rattijuopumuksesta tuomitulle henkilölle voidaan tuomitun pyynnöstä määrätä valvottu ajo-oikeus. Se tarkoittaa oikeutta kuljettaa yhtä tai useampaa alkolukolla varustettua ajoneuvoa.


title: Korja

text: Korja on entinen Sallan kylä Suomen Neuvostoliitolle luovuttamalla Sallan alueella. Kylä on nykyisin asumaton. Se sijaitsee Vanhan-Sallatunturin pohjoispuolella Tenniöjoen vesistöalueeseen kuuluvan Sotkajärven rannalla. Sotien ja alueluovutusten jälkeen kotinsa menettäneet Korjan kylän asukkaat asutettiin Suomen puolelle jääneeseen Sallan Naruskan kylään.


title: Hakavuoren kalliomaalaus

text: Hakavuoren kalliomaalaus, tai myös Raidanlahden kalliomaalaus, sijaitsee siirtolohkareessa Keski-Suomessa Jyväskylässä Korpilahdella Raidanlahden kylässä. Kohde on Korpilahden kirkosta noin 11 kilometriä kaakkoon.


title: Hakavuoren kalliomaalaus

text: Noin 100 metrin päässä suoritettiin vuonna 1991 varhaiskampakeraamisen asuinpaikan koekaivausta. Tässä yhteydessä Pekka Miettinen havaitsi heikon kalliomaalauksen siirtolohkareessa. Läheisempiä tutkimuksia maalauksesta ei tehty. Seudulla suoritettiin inventointi vuonna 2005.


title: Hakavuoren kalliomaalaus

text: Saattaa olla, että asuinpaikkojen A ja B väestö tekivät maalaukset.


title: Hakavuoren kalliomaalaus

text: Maalattu siirtolohkare sijaitsee kivisen mäen luoteisrinteessä seuranaan muita samankokoisia siirtolohkareita mäen juurella. Matkaa Päijänteen rannalle on nykyään 250 metriä. Läheiset kivikautiset asuinpaikat sijaitsevat Päijänteen tuulilta suojassa pienen lammen itäpuolella.


title: Hakavuoren kalliomaalaus

text: Maalaukset sijaitsevat lohkareessa, joka on noin 3 metriä korkea ja 5 metriä leveä. Maalaus on pahoin haalistunut ja jäkälän peitossa. Se sijaitsee lohkareen eteläisellä sileällä sivulla noin metrin korkeudella. Punamaalisuttua on levinnyt laajemmalle alueelle, jonka sisään jäävät kolme osittain näkyvät hirveksi tunnistetut kuviot. Eräässä Ismo Luukosen digitaalisesti muokatussa valokuvassa hirvien terävät korvat erottuvat selvästi. Hirvet on maalattu kulkemaan peräkkäin vasemmalle.


title: Hakavuoren kalliomaalaus

text: Antti Lahelma kirjoittaa havainneensa 5−6 hirveä, joista vasemmanpuoleiset näkyvät parhaiten. Kaksi ensimmäistä ovat 25 senttimetriä pitkiä ja kolmas on pienempi.


title: Hakavuoren kalliomaalaus

text: Seuraavat maalaukset ovat samalta alueelta tämän maalauksen kanssa:


title: Toinen makkabilaiskirja

text: Toinen makkabilaiskirja (myös "Toinen makkabealaiskirja", ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.


title: Toinen makkabilaiskirja

text: Kirja on kirjoitettu hasmonealaisdynastian aikana 104–63 eaa. kreikan kielellä. Kirja on käytössä katolisessa ja ortodoksisessa kirkossa. Protestanttiset kirkot ja juutalaiset pitävät sitä hyödyllisenä, mutta eivät osana varsinaisia pyhiä kirjoituksia.


title: Toinen makkabilaiskirja

text: Kirja kuvaa Aleksanteri Suuren kuoleman jälkeistä makkabilaiskapinaa kuten Ensimmäinen makkabilaiskirja, mutta suppeammin ja eri näkökulmasta. Toinen makkabilaiskirja keskittyy kuvaamaan Mattatiaksen pojan Juudas Makkabin historiaa, ja jättää hänen isänsä ja veljensä lähes huomiotta. Ensimmäisestä makkabilaiskirjasta poiketen se ei pyri ensisijaisesti historialliseen tarkkuuteen, vaan on luonteeltaan pikemminkin hartauskirja. Teologisesti kirja edustaa orastavaa farisealaisuutta, joka vastareaktiona politisoituvalle juutalaisuudelle korosti sydämen hurskautta, marttyyriutta ja uskoa ylösnousemukseen.


title: Mikko Rantanen

text: Mikko Rantanen (s. 29. lokakuuta 1996 Nousiainen) on suomalainen jääkiekkoilija, joka pelaa NHL-joukkue Colorado Avalanchessa. Seura varasi hänet ensimmäisellä kierroksella koko NHL:n varaustilaisuuden kymmenentenä pelaajana kesällä . Rantanen pelaa useimmiten lähtökohtaisesti oikeana laitahyökkääjänä, mutta hän osaa pelata myös keskellä. Häntä on luonnehdittu pelityyliltään voimahyökkääjäksi.


title: Mikko Rantanen

text: Rantanen on Turun Palloseuran kasvatti. Hän oli kaudella 2011–2012 joukkueensa paras pistemies ja syöttäjä C-nuorten SM-karsinnoissa tehoilla 6+11=17, jolloin Rantanen toimi myös TPS:n kapteenina. Suurimman osan kaudestaan hän pelasi kuitenkin seuran B-nuorissa, jotka voittivat kauden päätteeksi SM-pronssia.


title: Mikko Rantanen

text: Kaudella 2012–2013 Rantanen debytoi TPS:n SM-liigajoukkueessa. Hän pelasi harjoituskaudella kaksi European Trophy -ottelua ollessaan vain 15-vuotias. Ensimmäisen SM-liigaottelunsa Rantanen pelasi 16 vuoden ja reilun kuukauden ikäisenä 1. joulukuuta 2012 vieraissa Oulun Kärppiä vastaan, jolloin hän sai jääaikaa 6.40 minuuttia. Rantasesta tuli TPS:n liigahistorian kaikkien aikojen nuorin pelaaja. Liigauransa avausmaalin hän teki seuraavassa SM-liigaottelussaan 18. joulukuuta 2012 vieraissa Helsingin IFK:ta vastaan, jolloin Rantasesta tuli 16 vuoden, yhden kuukauden ja 19 päivän ikäisenä liigahistorian kaikkien aikojen kolmanneksi nuorin maalintekijä Aleksander Barkovin ja Aleksi Saarelan jälkeen. Hänet palkittiin ottelun "Ilta-Sanomien" yhden tähden tähtipelaajana. Yhteensä Rantanen teki kauden aikana SM-liigassa 15 runkosarjaottelussa tehot 2+1=3.


title: Mikko Rantanen

text: KHL-joukkue Neftehimik Nižnekamsk varasi Rantasen 59. pelaajana toukokuussa . Varsinaisella SM-liigan tulokaskaudellaan 2013–2014 hän teki 37 runkosarjaottelussa tehot 5+4=9. Lokakuussa 2014 Rantanen teki TPS:n kanssa kaksivuotisen jatkosopimuksen kevääseen 2017 saakka. Syyskaudella 2014–2015 hän teki vain yhden maalin, mutta lopulta Rantanen teki kauden aikana yhdeksän maalia ja 28 tehopistettä. Hän kuului heikon kauden pelanneen TPS:n harvoihin valopilkkuihin ja oli kauden päätyttyä joukkueen paras pistemies kesken kauden Ruotsiin siirtyneen Ryan Laschin jälkeen. Rantanen toimi loppukaudella nuoresta 18 vuoden iästään huolimatta jo TPS:n varakapteenina, kun muussa kapteenistossa oli loukkaantumisia. Hän vahvisti myös TPS:n A-nuoria kevään 2015 pudotuspeleissä, jotka päättyivät Suomenmestaruuteen. Rantanen oli joukkueen paras pistemies ja syöttäjä tehoilla 6+8=14 ja hänen edellään pistepörssissä oli vain HPK:n Patrik Virta. Rantanen palkittiin pudotuspelien parhaana pelaajana Ville Peltonen -palkinnolla.


title: Mikko Rantanen

text: Tammikuussa 2015 NHL:n kykyjenetsijäpalvelu listasi Rantasen Euroopassa pelaavista kenttäpelaajista toiseksi . Hänen edellään rankingissa oli vain ruotsalainen Oliver Kylington. Huhtikuussa Rantanen nousi rankingissa ensimmäiselle sijalle. Lopulta Colorado Avalanche varasi hänet ensimmäisellä kierroksella koko varaustilaisuuden kymmenentenä pelaajana. Rantanen oli myös varaustilaisuuden ensimmäinen Euroopan sarjoista varattu pelaaja. Hän teki jo saman kesän heinäkuussa kolmivuotisen tulokassopimuksen Avalanchen kanssa.


title: Mikko Rantanen

text: Rantanen onnistui ottamaan syksyn 2015 harjoitusleirin päätteeksi pelipaikan Avalanchen NHL-kokoonpanosta ja hän teki NHL-debyyttinsä näin ollen runkosarjan 2015–2016 avauskierroksella 8. lokakuuta 2015 Minnesota Wildia vastaan. Rantanen sai ottelussa jääaikaa 7.24 minuuttia. Hän ehti pelata kuusi NHL-ottelua ilman tehopisteitä, kunnes Avalanche lähetti Rantasen farmijoukkue San Antonio Rampageen, AHL:ään. 23. tammikuuta 2016 hän onnistui tekemään ammattilaisuransa ensimmäisen kypärätempun Bakersfield Condorsia vastaan. Rantasen toinen osuma jäi Rampagen 5-2-voittoon päättyneen ottelun ratkaisumaaliksi. Hän teki AHL:ssä tulokaskautensa aikana kaikkiaan 52 runkosarjaottelussa tehot 24+36=60, joilla Rantanen voitti Rampagen sisäisen piste-, maali- ja syöttöpörssin. Hän voitti myös joukkueen sisäisen tehotilaston lukemalla +20. NHL:ssä Rantanen pelasi kauden aikana yhdeksän runkosarjaottelua ilman tehopisteitä. Hänet valittiin kauden aikana myös un. Rantanen jakoi AHL:n parhaalle tulokkaalle myönnettävän Red Garrett Memorial Awardin Providence Bruinsin Frank Vatranon kanssa. Hänet valittiin myös koko liigan toiseen tähdistökentälliseen sekä tulokkaiden tähdistökentälliseen.


title: Mikko Rantanen

text: Kauden 2016–2017 Rantanen aloitti farmissa, sillä hän joutui kesken harjoituskauden sivuun nilkkavamman vuoksi. Neljän AHL-ottelun jälkeen Rantanen nostettiin takaisin Avalanchen NHL-vahvuuteen, eikä hän palannut enää loppukaudella farmiin. Rantanen teki NHL-uransa ensimmäisen tehopisteen 5. marraskuuta 2016 Minnesota Wildia vastaan, jolloin hän syötti Gabriel Landeskogin tekemän ylivoimamaalin, joka jäi Avalanchen 1–0-voittoon päättyneen ottelun ratkaisumaaliksi. NHL-uransa avausmaalin Rantanen teki 11. marraskuuta 2016 ylivoimalla Winnipeg Jetsia vastaan. Hänet valittiin ottelun kolmostähdeksi. Rantanen teki NHL-uransa ensimmäisen kypärätempun 7. helmikuuta 2017 vieraissa Montréal Canadiensia vastaan. Hänen ensimmäinen osumansa jäi Avalanchen 0–4-voittoon päättyneen ottelun ratkaisumaaliksi. Rantasen kolmas osuma syntyi ylivoimalla. Hänet valittiin ottelun ykköstähdeksi. Kaikkiaan Rantasen varsinainen tulokaskausi NHL:ssä toi 75 runkosarjaottelussa tehot 20+18=38, joilla hän oli Avalanchen paras maalintekijä ja jakoi sisäisen pistepörssin kolmannen sijan Tyson Barrien kanssa. Rantanen jakoi koko NHL:n tulokkaiden maalipörssin viidennen sijan Toronto Maple Leafsin Connor Brownin kanssa ja sijoittui tulokkaiden pistepörssissä kymmenenneksi.


title: Mikko Rantanen

text: Kausi 2017–2018 Rantasella alkoi alle odotusten ja hän teki kymmeneen ensimmäiseen otteluun vain tehot 1+6=7 sekä keräsi teholukeman -8. Mm. "BSN Denver" -lehden toimittaja AJ Haefele kritisoi Rantasen alkukautta:


title: Mikko Rantanen

text: Rantasen kausi oli kokonaisuudessaan lopulta menestys, sillä hän yli kaksinkertaisti tulokaskautensa pistesaldon tehtyään runkosarjassa tehot 29+55=84. Rantanen oli Avalanchen toiseksi paras pistemies Nathan MacKinnonin jälkeen. 22. helmikuuta 2018 hänestä tuli Los Angeles Kingsia vastaan tekemällään maalillaan kaikkien aikojen neljäs 80 tehopisteeseen yhden kauden aikana yltänyt suomalaispelaaja. Samaan ovat yltäneet aiemmin vain Jari Kurri (10 kertaa), Teemu Selänne (9 kertaa) ja Olli Jokinen (2 kertaa). Rantanen voitti lopulta suomalaisten piste- ja syöttöpörssin. Pudotuspeleissä hän oli neljällä syöttöpisteellään Avalanchen paras syöttäjä Tyson Barrien kanssa.


title: Mikko Rantanen

text: Rantanen valittiin urallaan ensimmäistä kertaa San Josessa pelattavaan NHL All Stars -otteluun 26. tammikuuta 2019.


title: Mikko Rantanen

text: Rantanen edusti Suomea MM-kilpailuissa vuosina 2016, 2017 ja 2018, joista ensimmäinen turnaus päättyi hopeaan. Yhteensä hän on pelannut 34 A-maaottelua tehopistein 9+17=26. Rantanen teki A-maajoukkuedebyyttinsä vain 18-vuotiaana Euro Hockey Challengessa 1. huhtikuuta 2015 Klotenissa Sveitsiä vastaan. Hänen ensimmäinen A-maajoukkuemaalinsa syntyi vuoden 2017 MM-kilpailuissa, Ranskan Pariisissa alkulohkon ottelussa 10. toukokuuta 2017 ylivoimalla Sloveniaa vastaan. Rantanen sai Suomen 5–2-voittoon päättyneessä ottelussa myös syöttöpisteen Sebastian Ahon tekemään voittomaaliin.


title: Mikko Rantanen

text: Rantanen pelasi myös alle 20-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen. Ensimmäisessä turnauksessa hän oli Suomen paras pistemies ja maalintekijä neljällä osumallaan. Rantanen palkittiin joukkueensa yhtenä kolmesta parhaasta pelaajasta. Hänet valittiin myös Slovakiaa vastaan pelatun alkulohkon ottelun päätteeksi Suomen ottelun parhaaksi pelaajaksi. Vuoden 2016 turnauksessa Rantanen toimi joukkueen kapteenina. Hänet palkittiin Venäjää vastaan pelatun finaaliottelun jälkeen Suomen ottelun parhaana pelaajana.


title: Mikko Rantanen

text: Rantanen pelasi myös alle 18-vuotiaiden MM-kilpailuissa vuonna 2014, jolloin hän oli Suomen paras maalintekijä kolmella osumallaan. Rantanen valittiin turnauksen Tanskaa vastaan pelatun avausottelun päätteeksi joukkueensa ottelun parhaaksi pelaajaksi. Hän pelasi myös Ivan Hlinkan muistoturnauksessa vuonna 2013, jolloin Rantanen oli Suomen paras pistemies tehoilla 3+4=7. Hänet palkittiin kauden 2013–2014 päätteeksi Suomen alle 18-vuotiaiden maajoukkueen parhaana pelaajana Mikko Koivu -palkinnolla. Rantanen pelasi myös World U-17 Hockey Challengessa vuonna 2013.


title: Mikko Rantanen

text: Rantanen on saanut lempinimensä "Hot Wheels" hänen kanssaan TPS:ssä pelanneilta joukkuetovereiltaan Derek Famularelta ja Jere Pullilta. Mikko on sisaruskatraan keskimmäinen lapsi ja ainoa poika. Hänen vanhempansa ovat Hannu ja Hannamaija Rantanen. Muita sisaruksia ovat neljä vuotta vanhempi isosisko Laura ja kaksi vuotta nuorempi Noora -pikkusisko.


title: Näädänkarvasivellin

text:
Näädänkarvasivellin on karvasivellin, joka pidättää maalausnestettä ja väriä erityisen hyvin. Karvan kärkeä kohti suippenevan ja keskikohdalta paksunevan muodon ansiosta siveltimen kärki on terävämpi kuin muista materiaaleista tehdyissä siveltimissä.
Pidätyskyky ja muoto antaa mahdollisuuden maalata samalla siveltimellä sekä pintoja että ohuita viivoja ja yksityiskohtia.


title: Näädänkarvasivellin

text: Näädänkarvaa käytetään akvarellimaalauksessa mutta joskus myös guassi-, öljy- ja akryylimaalauksessa. Arvostetuimmat näädänkarvasiveltimet tehdään siperialaisesta Taimyrin Kolinsky-punanäädästä. Näiden eläinten karva on erityisen pitkää. Pitkäkarvainen näätäsivellin pidättää erityisen runsaasti väriä, jolloin on mahdollista maalata pitkiä vetoja ja suurempia pintoja nostamatta sivellintä.


title: Dave Dreyer

text: Dave Dreyer (22. syyskuuta 1894 – 1. maaliskuuta 1967) oli yhdysvaltalainen säveltäjä ja pianisti. Hänet valittiin Songwriters Hall of Fameen vuonna 1970.


title: Dave Dreyer

text: Dreyer jätti 13-vuotiaana koulunkäynnin kesken ja ryhtyi ansaitsemaan elantonsa pianistina brooklyniläisissä yhtyeissä. Hän oli pianistina itseoppinut ja osasi soittaa pianoa kunnolla ainoastaan yhdessä sävellajissa, Fis-duurissa. Voidakseen soittaa myös muissa sävellajeissa hän hankki vuonna 1914 pianon, jonka sävelkorkeutta pystyi vaihtamaan erillisen vivun avulla.


title: Dave Dreyer

text: Dreyer työskenteli pitkään varamiehenä vaudeville-esiintyjien pianisteille. Hän säesti muun muassa Frank Faytä, Ben Bernietä, Belle Bakeriä, Sophie Tuckeria ja Al Jolsonia. Vuonna 1923 Irving Berlin palkkasi hänet kustantamonsa vakituiseksi pianistiksi esittämään Berlinin sävellyksiä ja säveltämään lisäksi omaa materiaaliaan. Vuonna 1929 Berlinin yhtiö lähetti Dreyerin Hollywoodiin, jossa äänielokuvat olivat tekemässä tuloaan. Dreyerin tehtäviin kuului Al Jolsonin avustajana toimiminen ja elokuvalaulujen säveltäminen. Myöhemmin hän siirtyi RKO Picturesin musiikkiosaston johtoon ja toimi tehtävässä vuoteen 1940 asti. Palattuaan New Yorkiin hän työskenteli Berlinin yhtiössä, kunnes perusti yhtiökumppani Frankie Carlen kanssa oman musiikkikustantamonsa vuonna 1947.


title: Dave Dreyer

text: Dreyerin ensimmäinen oma sävellys oli vuoden 1916 ”My Country, I Hear You Calling Me”. Hänen menestyneimpiin kappaleihinsa kuuluvat ”Cecilia” vuodelta 1925 sekä yli miljoona kappaletta myyneet ”Me and My Shadow” ja ”Rainbow Round My Shoulder”. Hän toimi yhteistyössä useiden sanoittajien kanssa; muun muassa Billy Rose, Ballard MacDonald ja Harold Ruby sanoittivat hänen kappaleitaan. Vuosina 1933–1941 Dreyer toimi ainoastaan johtotehtävissä eikä julkaissut lainkaan omia sävellyksiään.


title: Dave Dreyer

text: Dave Dreyer kuoli New Yorkissa vuonna 1967.


title: Katson kieli

text: Katso eli kazhuo on sinotiibetiläiseen kielikuntaan kuuluva kieli, jota puhutaan Tonghaissa Yunnanin maakunnassa Kiinassa. Vuonna 1997 kielen puhujia oli 4000, ja puhujien määrä pienenee.


title: Wade Boggs

text: Wade Anthony Boggs (s. 15. kesäkuuta 1958 Omaha, Nebraska) on yhdysvaltalainen baseballpelaaja. Hän pelasi Boston Red Soxissa vuosina 1982–1992, New York Yankeessa vuosina 1993-1997 ja Tampa Bay Raysia vuosina 1998-1999 ja päätti uransa 41-vuotiaana. Boggs tunnettiin oudoista tavoistaan: hän söi paistettua kanaa ennen pelejä ja kirjoitti hepreaksi pelikentän hiekkaan sanan "chai". Häntä kutsuttiinkin "Chicken Maniksi". Boggs vieraili myös Simpsonit-televisiosarjan softball-teemaisessa jaksossa "Homer at the Bat", jossa esitti itseään.


title: Paycheck

text: Paycheck () on John Woon ohjaama yhdysvaltalainen tieteistoimintaelokuva vuodelta 2003. Toimintatrillerin pääosissa ovat Ben Affleck, Aaron Eckhart ja Uma Thurman. Sivuosissa ovat muun muassa Paul Giamatti ja Colm Feore. "Paycheck" on viimeisin yhdysvaltalainen elokuva, jonka Woo on ohjannut.


title: Paycheck

text: "Paycheck" pohjautuu Philip K. Dickin samannimiseen tieteisnovelliin vuodelta 1953. Dean Georgaris laati novellin pohjalta käsikirjoituksen. Elokuvan tuottajina toimi Terence Chang, John Davis, Michael Hackett ja ohjaaja John Woo.


title: Paycheck

text:
Michael Jennings (Ben Affleck) on insinööri, joka on mukana huippusalaisissa projekteissa. Jokaisen projektin jälkeen Jenningsin lähimuisti tyhjennetään, jotta hän ei pysty paljastamaan projektiin liittyviä tietoja. Jenningsin viimeisin komennus oli tehtävä vanhalta ystävältä (Aaron Eckhart): kolmivuotinen sopimus kahdeksannumeroisen palkkion kera. Järkytyksekseen Jennings kuitenkin saa kuulla, että hän oli suostunut luopumaan palkkiostaan, mutta sitten hän saa salaperäisen kirjekuoren, joka sisältää johtolankoja unohtuneesta menneisyydestä. Kauniin tiedenaisen tohtori Rachel Porterin (Uma Thurman) avulla Jennings lähtee selvittämään menneisyytensä mysteeriä.
"Paycheck" kuvattiin Kanadassa Vancouverissa ja Winnipegissä 60 miljoonan dollarin budjetilla. Kuvaukset alkoivat 3. huhtikuuta 2003 ja päättyivät 16. heinäkuuta 2003.


title: Paycheck

text: Tuotantoyhtiöt Davis Entertainment ja Lion Rock Entertainment tuottivat elokuvan.


title: Paycheck

text: "Paycheckiä" mainostettiin mainoslauseilla


title: Paycheck

text: Suomessa DVD-julkaisun kannessa on mainoslauseena "Tulevaisuus on kiinni menneisyydestä."


title: Paycheck

text: Paramount Pictures ja DreamWorks Pictures toimivat elokuvan levittäjinä.


title: Paycheck

text: "Paycheck" sai ensi-iltansa kotimaassaan Yhdysvalloissa 25. joulukuuta vuonna 2003. Muualla maailmassa "Paycheck" ilmestyi teattereihin lähinnä tammi-maaliskuun 2004 aikana. Suomen ensi-ilta oli 13. helmikuuta 2004. "Paycheck" oli kaupallinen menestys tuottaen yli 96 miljoonaa dollaria.


title: Paycheck

text: "Paycheck" sai ilmestyessään sekalaisia arvosteluja. Elokuvalla on Rotten Tomatoes -sivustolla 27 prosentin "mätä"-arvosana perustuen 154 arvosteluun (keskimäärin 4,7/10). Metacritic antaa elokuvalle 43 prosenttia sadasta 34 arvostelun pohjalta.


title: Paycheck

text: The A. V. Clubin kriitikko Scott Tobias antoi elokuvalle positiivista palautetta. Hän kutsui sitä "fiksuksi trilleriksi" ja ylisti "Woon erinomaisesta ajoituksen ja rytmin tajusta". Film Threatin kriitikko Chris Barsanti ylisti myös "Paycheckiä" kutsuen sitä päteväksi ja vakuuttavaksi toimintaelokuvaksi.


title: Paycheck

text: Roger Ebert antoi elokuvalle kaksi tähteä neljästä. Ebert sanoi, että hän "nautti elokuvasta", mutta tunsi, että elokuva "hyödyntää sen [Philip K. Dickin tarina] toimintaa ja juonen potentiaalia, mutta ei oikeastaan ollenkaan kehitä sitä." Film Threatin K. J. Doughton nimitti elokuvan "kevyeksi John Woo -elokuvaksi" ja "steriloiduksi muunnokseksi" Woon aikaisempien - ja parempien - töiden rinnalla.


title: Paycheck

text: James Berardinelli antoi elokuvalle yksi ja puoli tähteä neljästä. Hän nimitteli elokuvaa "huonoksi elokuvaksi, jossa on täynnä vaisua näyttelemistä, aivottomaksi kirjoitukseksi ja innottomaksi ohjaukseksi."


title: Erik Lesser

text: Erik Lesser (s. 17. toukokuuta 1988) on saksalainen ampumahiihtäjä.


title: Erik Lesser

text: Vuonna 2009 Lesser saavutti nuorten MM-kilpailuissa kultaa viestissä ja pronssia normaalikilpailussa. Hän voitti samana vuonna nuorten maailmanmestaruuden rulla-ampumahiihdon sprintissä ja takaa-ajossa. EM-kilpailujen miesten sarjassa hän on saanut kultaa viestissä 2010, 2011 ja 2012, hopeaa takaa-ajossa 2010 ja pronssia normaalimatkalla 2012.


title: Erik Lesser

text: Nové Měston MM-kilpailuissa 2013 Lesser hiihti ankkuriosuuden Saksan pronssijoukkueessa miesten viestissä, oli yhteislähtökilpailussa viides, sprintissä 12:s ja takaa-ajossa 14:s. Sotšin olympialaisissa 2014 hän oli normaalimatkalla toinen ja hiihti avausosuuden hopeaa saaneessa Saksan viestijoukkueessa. Kontiolahden MM-kilpailuissa 2015 hän voitti takaa-ajon ja sijoittui sprintissä viidenneksi. Hän hiihti avausosuuden Saksan kultaa voittaneessa miesten viestijoukkueessa. Oslon MM-kilpailuissa 2016 hän hiihti avausosuuden hopeaa saaneessa Saksan viestijoukkueessa. Lisäksi hän oli takaa-ajossa ja normaalimatkalla seitsemäs sekä yhteislähdössä neljästoista. Hochfilzenin MM-kilpailuissa 2017 hän sijoittui normaalimatkalla neljänneksi. Pyeongchangin olympialaisissa 2018 hän hiihti avausosuuden Saksan pronssijoukkueessa miesten viestissä. Yhteislähtökilpailussa hän oli neljäs, normaalimatkalla yhdeksäs, pikakilpailussa ja takaa-ajossa yhdestoista.


title: Erik Lesser

text: Maailmancupissa Lesser kilpaili ensimmäisen kerran kaudella 2010–2011. Hän saavutti ensimmäisen palkintokorokesijoituksensa Östersundin normaalimatkalla kaudella 2012–2013 oltuaan kolmas. Hän oli samalla kaudella kolmas myös Oslon yhteislähtökilpailussa. Kaudella 2013–2014 Lesser sijoittui toiseksi Annecyn takaa-ajokilpailussa. Ensimmäisen voittonsa hän sai kaudella 2014–2015 takaa-ajossa Kontiolahden MM-kilpailussa. Hän oli samalla kaudella maailmancupin kokonaispisteissä kymmenes ja takaa-ajocupissa viides.


title: Erik Lesser

text: Kaudella 2015–2016 Lesser voitti toisen maailmancupin osakilpailunsa Ruhpoldingissa yhteislähdössä. Hanty-Mansijskin takaa-ajokilpailussa hän oli kolmas. Seuraavalla kaudella hän sijoittui Oberhofin yhteislähtökilpailussa toiseksi. Maailmancupin kokonaiskilpailussa hän oli kymmenes ja yhteislähtöcupissa viides. Kaudella 2017–2018 hän sijoittui kolmanneksi Östersundin sprintissä ja Le Grand-Bornandin yhteislähtökilpailussa.


title: Erik Lesser

text: Erik Lesser on 1970-luvun huippuhiihtäjän Axel Lesserin veljenpoika.


title: Maradona (täsmennyssivu)

text: Maradona tarkoittaa seuraavia:


title: Deep Sea Skiving

text: Deep Sea Skiving on brittiläisen tyttöbändin Bananaraman esikoisalbumi, joka julkaistiin vuonna 1983. Albumi sijoittui seitsemänneksi Britannian albumilistalla, jossa se myi platinaa.


title: Tomba

text: Tomba tarkoittaa seuraavia:


title: Erlend Bjøntegaard

text: Erlend Bjøntegaard (s. 30. heinäkuuta 1990) on norjalainen ampumahiihtäjä.


title: Erlend Bjøntegaard

text: Nuorten MM-kilpailuissa Bjøntegaard kilpaili vuosina 2008–2011. Henkilökohtaisilla matkoilla hän saavutti kultaa takaa-ajossa ja hopeaa pikakilpailussa Canmoressa 2009. Viestijoukkueessa hän saavutti hopeaa Ruhpoldingissa 2008 ja pronssia Nové Městossa 2011. Pyeongchangin olympialaisissa 2018 hän sijoittui pikakilpailussa viidenneksi, yhteislähdössä seitsemänneksi ja takaa-ajossa yhdeksänneksi.


title: Erlend Bjøntegaard

text: Maailmancupissa Bjøntegaard debytoi kaudella 2012–2013 ollen Östersundin normaalimatkalla seitsemäs. Ensimmäisen palkintosijansa hän saavutti oltuaan kolmas Antholzin yhteislähtökilpailussa kaudella 2017–2018. Hän oli samalla kaudella toinen Tjumenin yhteislähtökilpailussa. Kaudella 2018–2019 hän sijoittui toiseksi Antholzin pikakilpailussa. kokonaiskilpailussa hän on ollut parhaimmillaan 26:s niin ikään kaudella 2017–2018.


title: Pehkonen

text: Pehkonen on suomalainen sukunimi, joka on muun muassa seuraavilla henkilöillä:


title: Pylkkönen

text: Pylkkönen on seuraavien henkilöiden sukunimi:


title: Yö kun saapuu Helsinkiin

text: Yö kun saapuu Helsinkiin on J. Karjalainen ja Mustat Lasit -yhtyeen toinen levytys, joka oli yhtyeen varsinainen läpimurto huhtikuussa 1982 julkaistulla LP:llä ja kasetilla. Levyn tyyli on selkeästi bluespohjainen, vaikka tarkkaa suunnitelmaa levyn kaavasta ei ollut olemassa. Yhtye halusi parantaa musiikillista tulosta debyyttiin verrattuna. Albumin hiteiksi muodostuivat nimikkokappale 'Yö kun saapuu Helsinkiin' sekä 'Ankkurinappi'.


title: Yö kun saapuu Helsinkiin

text: Yli kymmenen vuotta albumin julkaisun jälkeen myös 'Sankarit' kappaleesta kehkeytyi menestys. Se adoptoitiin vuoden 1995 maailmanmestaruuden voittaneen Suomen jääkiekkojoukkueen voitonlauluksi.


title: Yö kun saapuu Helsinkiin

text: Kaikki kappaleet säveltänyt ja sanoittanut J. Karjalainen, ellei toisin mainittu.


title: Pyykönen

text: Pyykönen on suomalainen sukunimi, joka on muun muassa seuraavilla henkilöillä:


title: Republic P-43 Lancer

text: Republic P-43 "Lancer" on Yhdysvalloissa suunniteltu sekä valmistettu potkurihävittäjä.


title: Republic P-43 Lancer

text: Konetyypin edeltäjä oli Seversky P-35 ja seuraaja Republic P-47 Thunderbolt. Kaikkia näitä yhdisti tähtimoottori. P-43:ssa oli Pratt & Whitneyn R-1830 "Twin Wasp" -moottori, samaa tyyppiä kuin esim. F4F Wildcatissa. Turboahdetun moottorin teho oli 1 200 hevosvoimaa (895 kW). P-43 "Lancer" ylsi 573 km/h huippunopeuteen ja 10 975 metrin lakikorkeuteen. Toimintamatka oli 1 046 kilometriä.


title: Republic P-43 Lancer

text: P-43 omasi jo paljon seuraajansa piirteitä, mutta konetyyppi oli P-47:ää pienempi, kevyempi sekä kevyemmin aseistettu. Ampuma-aseistus käsitti kaksi 12,7 mm konekivääriä rungon yläosassa edessä ja toiset kaksi siivissä. Pommeja tyyppi saattoi kuljettaa enintään 6 × 9 kg:n (20 paunan) verran. Yhdysvaltain lentojoukot USAAC ei hyväksynyt tyyppiä taistelukäyttöön.


title: Republic P-43 Lancer

text: Konetyyppiä ei valmistettu paljoakaan. Yhdysvallat lähetti sitä sen sijaan kahdelle liittolaismaalleen Lend-Lease-sopimuksen nojalla. Yhdysvaltojen jälkeen suurimmat käyttäjämaat olivat Kiina (arviolta 250 lentokonetta) sekä Australian RAAF.


title: Loimukala

text: Loimukala on nuotion, avotakan tai muun avotulen loisteessa miedolla lämmöllä kypsennetty kalaruoka. Kalana käytetään yleisimmin rasvaa sisältäviä kalalajeja, kuten fileoitua lohta, kirjolohta, siikaa tai nieriää. Rasvattomammat kalalajit, kuten kuha, ovat haastavampia loimutettavia, koska ne kuivuvat helpommin.


title: Loimukala

text:
Viileässä säilytettyihin, mahdollisimman tasapaksuihin kalafileisiin hierotaan hieman suolaa ja haluttaessa myös muita mausteita, kuten pippuria. Syöjää kohti varataan 150 - 300 grammaa kalaa. Kala voidaan joskus suolata vasta loimuttamisen aikana tai pienemmät kalat vasta loimuttamisen jälkeen sivelemällä fileitä suolavedellä.
Fileet asetetaan laudanpätkille nahka lautaa vasten ja naulataan puutapeilla kiinni lautaan. Rautanaulojen käyttämistä ei suositella, koska ne kuumenevat helposti kypsyttäen ja pehmentäen ympärillään olevan kalan lihan liian nopeasti ja pahimmassa tapauksessa kala saattaa pudota maahan tai nuotioon. Leppälautaa pidetään useimmiten parhaana materiaalina, mutta myös muuta lehtipuuta voi käyttää. Lautaan kannattaa porata ennakkoon puutappien mentäviä reikiä sopivin välein. Lauta voidaan asettaa käytettävissä olevan ajan ja halutun valmistustavan mukaan erilaisille etäisyyksille tulesta. Kala voidaan asettaa jopa juuri ja juuri liekkien ulottuville, 20–30 senttimetrin, tai joskus jopa lähes metrin etäisyydelle liekeistä, esimerkiksi nojaamaan nuotiopaikan reunakiviin, avotakan seinämään tai muuhun tukeen. Mikäli kala on lähellä liekkejä, sitä on valeltava esimerkiksi voilla, jotta sen pinta ei pala. Usein etäisyyttä arvioidaan siten, että oikealla etäisyydellä kättä vielä kärsii pitää tulen lähellä. File suositellaan asetettavaksi pyrstöpuoli ylöspäin, jolloin paksumpi osa filettä on lähempänä tulta ja kala kypsyy tasaisemmin. Avotuli pyritään pitämään tasaisena, ja tarvittaessa lautoja voidaan siirtää tai kääntää tasaisen kypsymisen varmistamiseksi. Polttopuuna käytetään myös mieluiten lehtipuita, kuten leppää, raitaa, haapaa, pajua tai koivua. Havupuun käyttäminen saattaa aiheuttaa ruokaan kitkerää makua. Kalan kypsyminen loimussa kestää 15 minuutista jopa tunteihin, olosuhteista ja fileiden paksuudesta riippuen. Kalaa voi välillä kostuttaa valelemalla suolavettä pintaan. Kypsän kalan nahka irtoaa helposti.


title: Loimukala

text: Pienempiä kaloja, kuten siikoja, voi myös loimuttaa fileoimattomina. Tällöin kalasta vain poistetaan sisälmykset ja kidukset ja kala huuhdotaan suolavedellä. Kalan pintaan tehdään muutama viilto ja se voidaan loimuttaa esimerkiksi oksan tai muun kepin nokassa sopivalla etäisyydellä nuotiosta. Tämä tapa on käytössä esimerkiksi Tornionjoen Kukkolankoskella. Satakunnassa loimusiikaa kutsutaan ”ristiinnaulituksi siiaksi”.


title: Loimukala

text: Loimutuslautoja ja muita loimuttamiseen tarkoitettuja apuvälineitä myydään myös valmiina. Laudan sijaan voi käyttää halkoa, hiillostamisessa käytettävää halsteria tai muuta lämmönkestävää tasaista kiinnitysalustaa, joka tuetaan pystyasentoon avotulen lähelle. Pohjois-Suomessa käytetään isojen, etenkin lohikalojen, kypsyttämiseen nuotion päälle ripustettavia puisia ritilöitä.


title: Loimukala

text: Ruokalajin lisukkeena voi tarjota esimerkiksi samalla avotulella kypsennettyä nuotioperunaa ja vaikkapa valkosipulivoita.


title: Pöntinen

text: Pöntinen on seuraavien henkilöiden sukunimi:


title: Rahunen

text: Rahunen on muun muassa seuraavien suomalaisten henkilöiden sukunimi:


title: John Refoua

text: John Refoua on yhdysvaltalainen elokuvaleikkaaja. Hän on tehnyt paljon yhteistyötä James Cameronin kanssa, joista tunnetuin lienee Avatar, jossa hän toimi elokuvan leikkaajana. Hänen muihin töihinsä lukeutuu muun muassa komediat "Reno 911!", "Miami and Balls of Fury" sekä televisiosarjat "" ja "Dark Angel".


title: Johanna Oras

text: Johanna Oras (s. 1970 Turku) on suomalainen taidemaalari. Hän on opiskellut muun muassa Pietarin taideakatemiassa sekä Firenzen "Florence Academy of Art" -taidekoulussa. Ensimmäiset yksityisnäyttelynsä Oras piti 1990-luvun alussa. Suomen lisäksi hänen töitään on ollut näytteillä monissa Euroopan maissa, Yhdysvalloissa ja Qatarissa.


title: Johanna Oras

text: Oras asuu ja työskentelee suurimman osan vuodesta Etelä-Ranskassa Cagnes-sur-Merin kaupungissa. Suomessa hänellä on lisäksi oma ateljee Koski Tl:n kunnassa. Oras pitää myös vakituisia kesänäyttelyjä Punkaharjulla sijaitsevassa taidekartanossa, jonka hän omistaa yhdessä aviomiehensä kanssa.


title: Johanna Oras

text: Oras tekee pikkutarkkoja esineasetelmia perinteiseen biedermeier-tyyliin. Esineinä voi kuitenkin olla myös nykyajan ylellisyysesineitä, kuten Louis Vuittonin laukkuja tai Burberryn ruutukuosia. Johanna Oraksen näyttelyt ovat saavuttanet yleisön keskuudessa suurta suosiota. Nykyisin Oras tekee myös maisemamaalauksia.


title: Johanna Oras

text: Vuoden 2017 joulukuussa Varsinais-Suomen liitto myönsi hänelle Aurora-mitalin tunnustuksena kulttuurin ja taiteen saralla tehdystä työstä.


title: Johanna Oras

text: Johanna Oraksen puoliso on taidekauppias Reijo Oras. Heidän tyttärensä on tunnettu somepersoona Olivia Oras.


title: Caldas da Rainha

text: Caldas da Rainha on kaupunki Portugalissa Região Centron suuralueella. Kaupungissa on 30 000 asukasta. Se on saanut kaupunkioikeudet 26. elokuuta 1927. Se on myös samannimisen kunnan hallintokaupunki. Koko kunnan asukasluku on noin 50 000. Kaupungin nimi tarkoittaa kuningattaren lähdettä. Tällä viitataan kuningatar Leonoriin, kuningas Juhana (João) II:n puolisoon, joka vuonna 1484 matkustaessaan Óbidosista Batalhaan näki talonpoikien kylpevän kylänsä kuumassa lähteessä ja perusti paikalle sairaalan.


title: Caldas da Rainha

text: Kaupunki sijaitsee lähellä Atlantin rantaa (etäisyys 10 kilometriä). Varsinaisia seudun rannikkokaupunkeja ovat (pohjoisesta etelään) Nazaré, Salir do Porto, Foz do Arelho, Lourinhã ja Peniche.


title: Caldas da Rainha

text: Kaupunki on tunnettu posliinituotteistaan ("Louça das Caldas"). Lasitetut, värikkäät tuotteet valmistetaan paikallisesta savesta. Läheisen kylän nimi Bombarral tarkoittaa hyvää savimaata, mikä viittaa alueen astianvalmistukseen jo menneinä vuosisatoina. Tunnettu saviteollisuuden kehittäjä oli 1800-luvulla elänyt lissabonilainen Rafael Bordalo Pinheiro, jonka nimeä kantava posliiniyritys toimii edelleen Caldasissa. Nykyajan tuotteiden pääosa on arkisia keittiöastioita, mutta osa on myös voimakkaan koristeellisia hedelmäkulhoja tai taide-esineitä.


title: Pikkujalohaikara

text: Pikkujalohaikara ("Ardea intermedia") on haikaralaji. Se sijoitetaan harmaahaikaroiden sukuun, vaikka usein se on myös haikaroiden suvussa tai omassa "Mesophoyx"-suvussaan.


title: Pikkujalohaikara

text: Pikkujalohaikara on 60-72 senttimetriä pitkä ja sen siipien kärkiväli on 105-115 senttimetriä. Sen höyhenpuku on valkoinen ja jalat kokotummat. Se muistuttaa jalohaikaraa, mutta on kooltaan pienempi ja sen nokka on tummaa kärkeä lukuun ottamatta keltainen. Lisäksi pikkujalohaikaran pää om pyöreämpi sekä sen kaula ole niin voimakkaasti S-mutkalle kaartunut.


title: Pikkujalohaikara

text: Pikkujalohaikaroita elää Saharan eteläpuolisessa Afrikassa, Etelä-, Itä- ja Kaakkois-Aasiassa sekä Australiassa. Pikkujalohaikaran maailmanlaajuiseksi populaatioksi on arvioitu 180 000-1 300 000 yksilöä. Kannankehitys on laskeva, mutta laji on luokiteltu elinvoimaiseksi.


title: Pikkujalohaikara

text: Kosteissa ympäristöissä pikkujalohaikara syö pääasiassa kaloja, äyriäisiä, sammakoita ja vesihyönteisiä. Kuivemmilla paikoilla se syö heinäsirkkoja ja muita hyönteisiä, hämähäkkejä, käärmeitä ja poikkeuksellisesti myös lintuja.


title: Pikkujalohaikara

text: Pikkujalohaikarat pesivät yhdyskuntina muiden lintulajien kanssa. Ne eivät kuitenkaan muodosta tiheitä ryhmiä ja pesät sijaitsevat noin puolen metriä päässä toisistaan. Pesät rakennetaan oksista ja muista kasvinosista. Pesä sijaitsee usein puussa 3-6, joskus jopa 20 metrin korkeudessa. Joskus pesä voi olla myös kallionkielekkeellä, kaislikossa tai pensaassa.


title: Aki Louhela

text: Aki Tero Tapio Louhela (s. 9. marraskuuta 1972 Oulu) on suomalainen laulaja ja säveltäjä, jonka ura alkoi vuonna 1992.


title: Aki Louhela

text: Louhela on osallistunut uransa aikana moniin eri kilpailuihin kuten Syksyn sävel -kilpailuun vuonna 1997, Voice of Asia -kilpailuun vuonna 1998 sekä The Voice of Finlandiin vuonna 2012.


title: Aki Louhela

text: Louhela on ollut vuosina 1991–2004 Samuli Edelmannin taustayhtyeessä ja lisäksi hän on tehnyt yhteistyötä myös muiden artistien kanssa, esimerkiksi toiminut studiomuusikkona.


title: Aki Louhela

text: Louhela on tehnyt sävellyksiä sekä omalle soolotuotannolle että muille artisteille. Vuonna 2013 häneltä ilmestyi kappale ”Neiti Etsivä” ja seuraavana vuonna ”Rikkauslaulu”.


title: Aki Louhela

text: Louhela esiintyy mielellään myös musikaalilavoilla, tästä esimerkkeinä Housut pois -musikaali, The Addams Family sekä Tangot solmussa -kesäteatteriesitys.


title: Jalustin

text: Jalustin on ratsun varusteisiin kuuluva kehys tai rengas, jossa ratsastaja pitää jalkaansa. Jalustin kiinnittyy satulaan jalustinhihnalla. Jalustimia käytetään yleensä pareittain ja niiden tarkoituksena on auttaa ratsaille nousua ja toimia tukena ratsastettaessa. Jalustimen käyttö lisää ratsastajan kykyä pysyä satulassa ja kontrolloida ratsua.


title: Jalustin

text: British Museumin kokoelmiin kuuluvissa assyrialaisissa pronssiovissa 850-luvulta eaa. on kuvattu ratsastava kuningas, jonka jalat lepäävät satulana toimivaan pehmikkeeseen kiinnitetyillä jalkalaudoilla.


title: Jalustin

text: Intiassa toisella vuosisadalla eaa. käytettiin hevosen selkään noustaessa apuna nahkahihnaa, jonka päässä oli isonvarpaan ympärille tarkoitettu lenkki.


title: Jalustin

text: Gootit oppivat jalustimen käytön vaeltaessaan Euroopan läpi. Etelä-Venäjällä he kohtaisvat ratsastajakansoja skyyttejä ja sarmaatteja. Heiltä gootit oppivat jalustintekniikan, joka oli kokonaan tuntematon muualla Euroopassa. Jalustimien avulla ratsastajan tasapaino parani niin paljon, että hän pystyi tehokkaasti taistelemaan myös ratsunsa selästä. Goottiratsastajat osoittivat ylivoimaisuutensa ensimmäisen kerran vuonna 378 Adranopolin taistelussa, jossa he surmasivat 40 000 Rooman legioonalaista. Tämän jälkeen jalustin levisi nopeasti esimerkiksi roomalaisten ratsumiesten eli katafraktien käyttöön.


title: Jalustin

text: Nykymuotoisen jalustimen ja sen käyttötavan kehityksen edellytyksenä oli satularungon kehittyminen, koska ilman sitä jalustinten käyttö kohdisti hevosen selkään haitallista painetta.


title: Cagnes-sur-Mer

text: Cagnes-sur-Mer on Ranskan kaakkoisosassa Välimeren rannalla sijaitseva kunta. Ranskan Rivieraan kuuluvasta Cagnes-sur-Meristä on matkaa Nizzan kaupungin keskustaan noin 15 kilometriä.


title: Cagnes-sur-Mer

text: Noin 50 000 asukkaan Cagnes-sur-Mer on tunnettu eri alojen taiteilijoiden suosimana paikkana. Heitä on kaupungissa asunut 1900-luvun alkuvuosista lähtien, jolloin ranskalainen taidemaalari Pierre-Auguste Renoir muutti Cagnes-sur-Meriin viimeisiksi elinvuosikseen. Lisäksi kaupungissa on vaikuttanut useita amerikkalaisia kirjailijoita. Nykyään kaupungissa asuu muun muassa suomalainen taiteilija Johanna Oras.


title: Cagnes-sur-Mer

text: Cagnes-sur-Merin merkittävimpiä nähtävyyksiä ovat muun muassa Pierre-Auguste Renoirin museokoti puistoineen sekä keskiaikainen Haut-de-Cagnesin linna.


title: Cagnes-sur-Mer

text: Kaupungissa sijaitsee lisäksi Hippodrome de la Côte d’Azur, joka on yksi Ranskan merkittävimmistä raviradoista.


title: Kadri Lehtla

text: Kadri Lehtla (s. 3. toukokuuta 1985 Tallinna) on virolainen ampumahiihtäjä.


title: Kadri Lehtla

text: Vancouverin olympialaisissa 2010 Lehtla sijoittui normaalimatkalla 45:nneksi ja pikakilpailussa 64:nneksi. MM-kilpailuissa Lehtlan paras sijoitus on pikakilpailun 20:s sija Östersundista vuodelta 2008. Maailmancupissa Lehtla on sijoittunut parhaimmillaan 18:nneksi Kontiolahden takaa-ajokilpailussa kaudella 2011–2012.


title: Bumetanidi

text: Bumetanidi (CHNOS) on sulfonamideihin kuuluva lääkeaine. Sitä käytetään diureettina eli nesteenpoistolääkkeenä muun muassa sydämen vajaatoiminnan, korkean verenpaineen sekä keuhkopöhön hoidossa.


title: Bumetanidi

text: Bumetanidi vaikuttaa munuaisten Henlen lingossa ja estää natrium- ja kloridi-ionin takaisinimeytymistä. Tämä lisää veden ja natrium-, kalium-, kalsium- ja kloridi-ionien eritystä virtsaan ja poistaa näin nestettä kehosta. Bumetanidi on jopa 40 kertaa tehokkaampi diureetti kuin yleisesti käytetty furosemidi.


title: Bumetanidi

text: Bumetanidin sivuvaikutukset ovat melko samankaltaisia kuin furosemidilla. Se voi aiheuttaa päänsärkyä ja huonovointisuutta ja suurentuneen kaliumin erityksen takia hypokalemiaa. Bumetanidi ei ole kuulohermoille yhtä haitallinen kuin furosemidi, mutta se voi aiheuttaa lihaskramppeja, joita furosemidi ei aiheuta.


title: Bumetanidi

text: Bumetanidin synteesin lähtöaine on 4-klooribentsoehappo, joka ensimmäisessä vaiheessa sulfonoidaan klooririkkihapon avulla. Tämän jälkeen muodostuva 4-kloori-3-kloorisulfonyylibentsoehappo nitrataan ja nitrattu yhdiste reagoi ammoniakin kanssa muodostaen 5-aminosulfonyyli-4-kloori-3-nitrobentsoehappoa. Tämä tuote reagoi natriumfenolaatin kanssa, joka korvaa kloorin, ja nitroryhmä pelkistetään platinakatalyytin ja vedytyksen avulla aminoryhmäksi. Viimeisessä vaiheessa pelkistetty yhdiste reagoi butanolin kanssa muodostaen bumetanidia.


title: Caesarsalaatti

text: Caesarsalaatti on yksinkertainen salaatti, joka sisältää romainesalaatin lehtiä, paahdettuja tai valkosipuli-öljy-sekoituksessa paistettuja leipäkuutioita eli krutonkeja ja parmesaanijuustoa kastikkeessa, joka valmistetaan kananmunankeltuaisesta, oliiviöljystä, sitruunamehusta, worcesterkastikkeesta tai sardelleista, valkosipulista, sinapista ja mustapippurista. Salaatista tehdään usein täyteläisempi lisäämällä siihen esimerkiksi kypsennettyä kanaa, rapeaa pekonia tai katkarapuja.


title: Caesarsalaatti

text: Caesarsalaatin kehitti ravintoloitsija Caesar Cardini, italialaissiirtolainen, joka työskenteli ravintoloissa Meksikossa ja Yhdysvalloissa.


title: Caesarsalaatti

text: Caesarsalaatista ja etenkin sen kastikkeesta on lukemattomia reseptejä. Alun perin kastike valmistettiin raa'asta munankeltuaisesta, mutta salmonellavaaran vuoksi keltuainen voidaan joidenkin reseptien mukaan kuumentaa ja hyydyttää varovasti hyvin miedolla lämmöllä ja koko ajan vatkaten, ettei siitä tule kokkareista. Sitten sen annetaan jäähtyä ennen muiden aineiden lisäämistä.


title: Caesarsalaatti

text: Joissakin resepteissä parmesaani laitetaan kastikkeeseen eikä lastuina tai raasteina itse salaattiin. Vahvanmakuisen sardellimurskan sijasta kastikkeeseen suositellaan worcesterkastiketta, jonka yksi päämausteista on sardelli.


title: Caesarsalaatti

text: Caesarsalaatin kastikkeita on saatavilla myös pullotettuina valmiskastikkeina.


title: Óbidos

text: Óbidos on 1200-luvulla rakennetun linnan suojiin syntynyt pikkukaupunki Keski-Portugalissa, Oesten alueella ja Centron suuralueella. Linnoitus on rakennettu harjanteelle, joka on sotilaallisen puolustamisen kannalta ollut hyvällä paikalla. Aikoinaan meri on ulottunut harjanteen juurelle saakka.


title: Óbidos

text: Alueen eteläosa on kaupunkialue, joka muodostuu valkoisiksi kalkituista ja kukkakoristeisita pienistä taloista ja niiden välissä mutkittelevista kujista. Pääkatu "Rua Direita" kuitenkin kulkee suoraan linnan portille. Ennen porttia avautuu aukio, ja sen laidassa on kirkko "Igreja de Santa Maria". Samalla paikalla oli maurien kaudella moskeija.


title: Óbidos

text: Pyhän Marian kirkko on koristeltu 1700-luvun keramiikalla ja sen päädyssä on kullattu hauta. Oikeanpuoleisessa kappelissa on maalauksia Pyhän Katariinan elämästä ja ne on maalannut espanjalaissyntyinen "Josefa d´Ayala", jota Portugalissa kutsutaan nimellä Josefa de Óbidos. Vuonna 1648 kuollut taiteilija on ensimmäisiä arvostusta saaneita naistaidemaalareita.


title: Óbidos

text: Linna on rakennettu tasakokoisiksi hakatuista kivistä. Se koostuu muurista ja useista torneista, joista osa on nelikulmaisia, osa pyöreitä. Linnan sisäosassa on loistelias valtionhotelli eli pousada. Keskikesäisin kaupungissa järjestetään suuret markkinat.


title: Valmet 33

text: Valmet 33D oli vuonna 1956 Valmet 20:n jälkeen esitelty ensimmäinen Valmetin valmistama dieseltraktorimalli. Sen 309 D -moottori oli eräs ensimmäisistä kolmisylinterisistä suorasuihkutusdieseleistä. Tehoa oli 37 hv ja nimelliskierrosluku oli 2 000 r/min. Vaihteita oli kuusi eteen ja kaksi taakse. Polttoainesäiliö oli sijoitettu kytkimen ja vaihteiston väliin ja pohja oli tasainen. Pakoputki oli suunnattu ylös. Ensimmäisen myydyn Valmet 33:n sarjanumero oli 570001 ja se tilattiin 29. huhtikuuta 1957. Valmistusmäärä tällä mallilla oli 1 537 kpl.


title: Valmet 33

text:
Keväällä 1955 Valmetin Linnavuoren tehdas alkoi tutkia dieselmoottorin valmistusmahdollisuuksia. Valmetin päätöksenteko lähti suoraan käyttöoloista ja -tarpeista. Dieselmoottori on varmakäyntinen ja polttoaineen ominaiskulutus on edullisempi kaasutinmoottoreihin verrattuna. Siksi päädyttiin dieseliin. Ruiskutusperiaatteeksi valittiin suoraruiskutus, jolla saavutettiin hyvä kylmäkäynnistyvyys ja polttoainetalous. jäähdytystavaksi valittiin nestejäähdytys ja sen lisäksi märät vaihdettavat sylinteriputket.
Lopputuloksena näistä kauaskantoisista päätöksistä oli kolmisylinterinen Valmet 309D-moottori. Tämä moottori, tullessaan markkinoille uuden Valmet 33-mallin yhteydessä, oli erittäin moderni ja samat rakenneperiaatteet löytyvät tämänkin päivän AGCO Sisu Power-moottoreista (entinen Sisudiesel).


title: Valmet 33

text: Samanaikaisesti Linnavuoressa alkaneen moottorikehitystyön kanssa varsinaisen traktorin kehitystyö pyörähti käyntiin myös Tourulan traktoritehtaalla. Jo Pikku-Valmetin (Valmet 20) kehitystyössä kunnostautunut Olavi Sipilä johti projektia.


title: Valmet 33

text: Lopputulos, Valmet 33D, joka esiteltiin marraskuussa 1956 Helsingin Messuhallissa ja tuli tuotantoon seuraavana vuonna, oli tekniikaltaan ajan tasalla. Sen moottoriteho, 37 hv, oli sopiva 1 700 kg:n painoon. Vaihteistossa oli kuusi nopeutta eteenpäin ja kaksi taakse. Tuohon aikaan kilpailijoilla oli yleensä viisi nopeutta eteenpäin ja yksi peruutusvaihde. Hydraulisen, standardin mukaisen nostolaitteen nostokyky oli 1 350 kg, ja kokonaisuutena perusrakenne oli selkeä, maavara suuri ja käyttö helppoa.


title: Valmet 33

text: Jo tässä mallissa Valmet sijoitti polttoainesäiliön runkoon kytkimen ja vaihteiston välille. Siitä saakka tämä ominaisuus on ollut tunnusomaista Valmet-traktoreille. Vakiokokoisilla 11-28 -renkailla traktori saavutti hyvän 28,5 km/h tienopeuden, millä oli selvästi kilpailijoitten yläpuolella.


title: Valmet 33

text: Ensimmäisissä prototyypeissä ei ollut tyyppimerkintöjä. Koeajaja meni tankkaamaan dieselöljyä kaupungin huoltoasemalle. Joku traktorintuntija oli sattunut paikalle. ”Mikä tämä on, kun nimikin puuttuu?” Kierreltyään hetken koneen ympärillä mies totesi: ”Ei tämä huono kone ole, koska ruiskutuslaitteet, startti ja laturi ovat Boschin tekemiä.”


title: Valmet 33

text: 33:n edelleen kehitetty versio oli vuonna 1959 esitelty Valmet 359D. Hydrauliikassa oli erillinen kymmenen litran öljysäiliö erillään vaihteistosta. Mittarit oli nyt sijoitettu kojetauluun. Kummatkin mallit ovat lähes samannäköisiä ulkoisesti. ensimmäisissä 33D-malleissa olivat etulamput keulan sijasta sijoitettu ratin kohdalle akkukotelon kylkiin.


title: Seppo Pöntinen

text: Seppo Pöntinen on suomalainen sosiologi ja Turun yliopiston sosiologian emeritusprofessori. Pöntinen valittiin Turun yliopiston toiseksi sosiologian professoriksi vuonna 1997 ja hän jäi eläkkeelle samasta virasta vuonna 2010. Pöntisen tieteellisen kiinnostuksen kohteita ovat olleet sosiaalinen stratifikaatio, luokkatutkimus, sosiaalinen liikkuvuus ja sosiologian tutkimusmenetelmät.


title: Alban herttua

text: Alban herttua () on espanjalainen aatelisarvo, johon liittyy Espanjan granden arvo. Arvo juontuu Alba de Tormesin kreivin arvosta, jonka Kastilian kuningas Henrik IV korotti herttuanarvoksi vuonna 1472.


title: Alban herttua

text: Alba de Tormesin herttuan arvo on eräs Espanjan korkea-arvoisimmista aateluuksista ja edustaa erästä Euroopan historian arvovaltaisimmista suvuista. Arvo on kuulunut historiansa aikana kolmelle eri suvulle: ensin 1755 sammuneelle alkuperäiselle Alba-suvulle eli Álvarez de Toledo -suvulle, toisena vuonna 1802 sammuneelle Silva-suvulle, ja nykyisin Englannin kuninkaan Jaakko II:n aviottomasta pojasta polveutuvalle FitzJames-suvulle.


title: Alban herttua

text: Kuuluisia Alban herttuoita ovat muiden muassa don Fernando Álvarez de Toledo, Alban 3. herttua ja Espanjan Alankomaiden käskynhaltija -- viittaukset "Albaan" tai hollanniksi "Alvaan" erityisesti Alankomaiden historian kontekstissa tarkoittavat yleensä häntä; sekä doña María del Pilar de Silva, Alban 13. herttuatar, taiteilija Francisco Goyan muusa.


title: Alban herttua

text: Jotkin Alban herttuoista naivat Kristoffer Kolumbuksen ja Cosimo de Medicin suvuista sekä Berwickin herttuasuvusta, mistä seurauksena Albat ovat kaukaista sukua englantilaisille Spencerin jaarlien ja Marlborough'n jaarlien suvuille.


title: Reunanen

text: Reunanen on suomalainen sukunimi, joka on muun muassa seuraavilla henkilöillä:


title: Jovan Belcher

text: Jovan Allen Belcher (24. heinäkuuta 1987, West Babylon, New York – 1. joulukuuta 2012, Kansas City, Missouri) oli yhdysvaltalainen amerikkalaisen jalkapallon pelaaja, pelipaikaltaan tukimies.


title: Jovan Belcher

text: Belcher edusti koko ammattilaisuransa ajan NFL-seura Kansas City Chiefsiä, jota ennen hän pelasi yliopistojalkapalloa Mainen yliopistossa.


title: Jovan Belcher

text: Belcher ampui 1. joulukuuta 2012 ensin tyttöystävänsä, jonka jälkeen ajoi Chiefsin kotistadionille Arrowhead Stadiumille. Stadionin tiloissa Belcher surmasi itsensä päävalmentaja Romeo Crennelin ja toimitusjohtaja Scott Piolin edessä.


title: Rinkinen

text: Rinkinen on seuraavien henkilöiden sukunimi:


title: Benjam Pöntinen

text: Benjam ”Benga” Pöntinen (s. 1953 Lapua) on suomalainen luontovalokuvaaja ja tietokirjailija. Luontokuvaajana Pöntinen on erikoistunut erityisesti liito-oraviin, lepakoihin ja lintuihin. Vuosina 1988–2011 hän on julkaissut 21 valokuvakirjaa, osallistunut kahden luontoaiheisen elokuvan tekemiseen ja ollut mukana vuosina 1979–2012 yli kahdessakymmenessä valokuvanäyttelyssä Suomessa ja muualla. Pöntinen asuu Lapualla ja on töissään kuvannut paljon eteläpohjalaista luontoa ja maisemaa.


title: Benjam Pöntinen

text: Pöntiselle myönnettiin vuonna 2013 Suomen valokuvajärjestöjen keskusliiton Finnfoto-palkinto.


title: Alexander Merkel

text: Alexander Merkel (syntyjään Александр Васильевич Меркель, s. 22. helmikuuta 1992 Perwomaiski, Kazakstan) on saksalainen jalkapalloilija, pelipaikaltaan hyökkäävä keskikenttä. Hän edustaa Italian Serie A -joukkue Genoa CFC:tä. Merkelin pelinumero on 10.


title: Säästöpörssi

text: Säästöpörssi oli suomalainen halpakauppaketju. Sen perustivat tammisaarelaiset Timo ja Tapio Halme. Ensimmäinen Säästöpörssi-myymälä avattiin Karjaalle 1980-luvulla. Suomessa oli seitsemän Säästöpörssiä, ja ne kaikki sijaitsivat Etelä-Suomessa.